
Sfântul ierarh Eutihie, patriarhul Constantinopolului 
(s.v. 6 aprilie / s.n. 19 aprilie) 


Sfântul Eutihie al Constantinopolului (m. 582) a fost patriarh al cetății Constanti- 
nopolului şi a apărat cu tărie Biserica împotriva ereticilor. Moaştele sale au fost în- 
gropate alături de moaştele Sfinților apostoli Andrei, Timotei şi Luca. Este prăz- 
nuit la 6 aprilie / 19 aprilie. 

În această lună (aprilie), ziua a şasea - Cel dintru Sfinţi părintele nostru 
Eutihie, arhiepiscopul Constantinopolului (Minei) 


La Vecernie 


La Doamne strigat-am..., Stihurile glasul al 8-lea: 
Podobie: Doamne de ai şi stătut... 


Doamne, Tu în grădina dumnezeieştii desfătări, ai înflorit pe Eutihie şi dumneze- 
jeşte l-ai adăpat pe el cu apele înţelepciunii Tale. Pentru aceasta a şi odrăslit rodu- 
rile cunoştinţei, veselind cu bună credinţă, pe cei ce cu laude Te slăvesc pe Tine. 


Doamne, Tu cel ce cerci inimile, şi mai înainte şti cele ascunse, cunoscând mai- 
nainte pe ierarhul Eutihie, că este vas alegerii Tale, l-ai pus păstor Bisericii Tale; 
pentru aceea o a îndreptat pe dânsa la verdeaţa bunei credinţe. 


Doamne, cela ce ai împodobit pe înțeleptul ierarh cu darul şi cu haina cea lungă a 
ierarhiei l-ai luminat; luminează-ne ca un Milostiv şi pe noi întru bunătăţi, prin ru- 
găciunile lui; ca să Te lăudăm cu dreaptă credinţă întru bucurie, şi întru bună cu- 
viinţă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor (a 
Născătoarei de Dumnezeu) 

Ceea ce eşti Preacurată, care ai născut pe Domnul, cel ce odihneşte întru Sfinţi, tu 
mă curăţeşte de patimi pe mine, cel ce ticăloşeşte m-am spurcat şi mă povăţuieşte, 
să umblu pe calea curăţiei; că tu eşti părtinitoare neruşinată robilor tăi. 
A Crucii, a Născătoarei 
Doamne, de Ţi-ai şi întins mâinile pe Cruce de voia Ta; dar ai suferit patimă împli- 
nind bună-voirea Tatălui, că ai venit să mântuieşti pe oameni ca un Milostiv. Aşa 
striga Născătoarea de Dumnezeu cea prea curată, pe care o slăvim. 

La Utrenie 


Canonul Sfântului 


facere a lui Teofan 
Cântarea 1-a, glasul al 6-lea 


Irmos: Ca pe uscat umblând Israil, cu urmele prin adânc, pe gonaciul faraon vă- 
zându-l înecat, a strigat: Lui Dumnezeu cântare de biruinţă să-i cântăm. 


Îmbogăţindu-te cu bunătăţi şi luminându-te cu luminile cele strălucitoare ale daru- 
rilor lui Dumnezeu, izbăveşte-mă de patimile ticăloşiei prin rugăciunile tale, ca să 


te laud înțelepte Eutihie. 


Viţă sădită din Cer în curţile lui Dumnezeu ai odrăslit adevărat îndestulată cu roa- 
dele faptelor celor bune, împreună şi cu ale minunilor, părinte Eutihie. 


Slavă Tatălui şi Fiului şi Sfântului Duh. 


Făcând mintea stăpân, ai biruit tirania patimilor, cuvioase; pentru aceea înălțându- 
te cu aripile nepătimirii, ai ajuns tocmai la locaşurile lui Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Primind pe Ziditorul tău, precum a voit a Se întrupa din pântecele tău fără sămânță 
mai presus de cuget, te-ai arătat cu adevărat Stăpână zidirilor, prea curată. 


Cântarea a 3-a 


Irmos: Nu este sfânt... 

Curăţindu-te pe sineţi de noroiul patimilor prin multa osârdie, te-ai făcut locaş 
Duhului Sfânt, purtătorule de Dumnezeu, strălucite ierarhe Eutihie. 


Arătatu-te-ai fiu zilei cu împărtăşirea Luminii celei fără materie, şi cu strălucirea 
tămăduirilor celor adevărate, goneşti stricăciunea patimilor cea întunecoasă, puru- 
rea pomenite. 


Din pruncie sugând laptele înfrânării, petrecând pururea întru rugăciuni, ai ajuns la 
măsura vârstei lui Hristos cu adevărat, ierarhe strălucite Eutihie. 


Slavă Tatălui şi Fiului şi Sfântului Duh. 


Deschizându-ţi cinstita gură părinte, ai tras Duh, şi ai îngrădit gura, care a cugetat 
nedreptate, spre singură înălțimea întrupării lui Dumnezeu prea înțelepte. 


Şi acum şi pururea şi în vecii vecilor. Amin (a Născătoarei de Dumnezeu) 


Minunea dumnezeieştii naşterii tale curată, întrece toată rânduiala firii; că ai zămi- 
slit în pântece pe Dumnezeu mai presus de fire, şi născându-L ai rămas pururea Fe- 
Cioară. 


Irmosul: Nu este sfânt precum Tu Doamne Dumnezeul meu, care ai înălțat cornul 
credincioşilor Tăi, Bunule, şi ne-ai întărit pe noi pe piatra mărturisirii Tale. 


Sedealna, glasul al 3-lea: 
Podobie: Pentru mărturisirea... 


Fiind îmbrăcat cu putere dumnezeiască, ai dezgolit puterea înşelătorului, făcând 
minuni alese, purtătorule de Dumnezeu, şi fiind izgonit fără dreptate de la turma ta, 
iarăşi te-ai întors la dânsa cu slavă, părinte cuvioase. Roagă-te lui Hristos Dumne- 
zeu, să ne dăruiască nouă mare milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor (a 
Născătoarei de Dumnezeu) 


Nu S-a despărțit de firea cea dumnezeiască, trup făcându-Se în pântecele tău, ci fă- 
cându-Se Om, a rămas Dumnezeu, cel ce după naştere te-a păzit pe tine Maică Fe- 
cioară, ca şi mai înainte de naştere prea curată, însuşi Domnul. Pe care roagă-L cu 
osârdie, să ne dăruiască nouă mare milă. 

A Crucii, a Născătoarei 


Nu Te-ai despărțit de firea cea dumnezeiască, măcar de ai şi pătimit de bunăvoie, 
ci răstignindu-Te cu trupul Preabunule, toată lumea cea de sub soare o cutremuri ca 
un Dumnezeu, Născătoarea de Dumnezeu striga lăcrimând. Pe care să o lăudăm ca 
pe o Maică a Domnului, cerând să luăm printr-însa mare milă. 


Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu dum- 
nezeiască cuviință, cântă strigând: Din cuget curat întru Domnul prăznuind. 


Luminându-te cu raza dumnezeiescului dar, ai întunecat toate părerile ereticilor, şi 
ai luminat adunările popoarelor celor ortodoxe prea înțelepte. 


Suferind izgoniri pentru credinţă nu te-ai slăbit; că ai avut ajutor însuşi Hristos, cel 
ce se hulea, ierarhe prea cinstite. 


Slavă Tatălui şi Fiului şi Sfântului Duh. 


Înălțându-te Domnul, a întărit pe piatra adevărului paşii sufletului tău, şi a împie- 
dicat cugetele vrăjmaşilor cele înalte. 


Şi acum şi pururea şi în vecii vecilor. Amin (a Născătoarei de Dumnezeu) 


Cu adevărat negrăite şi nepricepute sunt la cei din Cer, şi la cei de pe pământ tai- 
nele naşterii tale celei cu dumnezeiască cuviință, Născătoare de Dumnezeu pururea 
Fecioară. 


Cântarea a 5-a 


Irmos: Cu dumnezeiască strălucirea Ta, Bunule, sufletele celor ce mânecă la Tine 
cu dragoste mă rog luminează-le, ca să Te vadă Cuvinte al lui Dumnezeu, pe Tine 
adevăratul Dumnezeu, pe Cela ce chemi din negura greşelilor. 


Izgonindu-te fără dreptate, vitejeşte ai suferit despărțirea turmei, care ţi-a fost dată, 
înțelepte părinte; dar iarăşi te-ai întors la dânsa cu bucurie, lăudându-te de toţi prea 
cu mărire. 

Nu prin semn de pildă vezi acum slava lui Dumnezeu, pe care din pruncie ai dorit- 
o fericite Eutihie; ci mai ales faţă către faţă o vezi, dezlegându-se oglinzile trupu- 
lui, părintele nostru. 


Slavă Tatălui şi Fiului şi Sfântului Duh. 


Umplându-ţi-se sufletul tău de ape dumnezeieşti, cu adevărat a izvorât Bisericii 
râuri de învățături, înțelepte Eutihie, şi adapă brazdele ei fericite părinte. 


Şi acum şi pururea şi în vecii vecilor. Amin (a Născătoarei de Dumnezeu) 

Ceea ce eşti bună Stăpână a lumii, mântuieşte pe cei ce te mărturisim din suflet pe 
tine Născătoare de Dumnezeu; căci pe tine te avem părtinitoare nebiruită, cu ade- 
vărat Născătoare de Dumnezeu. 

Cântarea a 6-a 

Irmos: Marea vieţii văzându-o... 

Sălăşluitu-S-a Treimea întru tine ca într-un loc curat de tulburarea patimilor, şi cu 
adevărat te-a umplut de daruri, prin care pururea goneşti toată boala, cugetătorule 


de Dumnezeu, Eutihie. 


Având întru inima ta smerire cu adevărat făcătoare de înălțime, te-ai înălţat şi toate 
măiestriile dracilor deodată le-ai smerit, ierarhe al Domnului, pururea pomenite. 


Trecând marea vieţii fără de valuri, ai ajuns la limanurile Împărăției Cerurilor pă- 
rinte, păstrând lui Dumnezeu poverile sufletului vrednicule de minune. 


Slavă Tatălui şi Fiului şi Sfântului Duh. 

Fiind plin de învăţăturile bunei credinţe, la verdeaţa acestora ai păscut turma ta cea 
cuvântătoare, şi de apele cele tulburi cele împotriva dogmelor, neîmpărtăşită o ai 
arătat, cuvioase. 

Şi acum şi pururea şi în vecii vecilor. Amin (a Născătoarei de Dumnezeu) 
Preacurată Stăpână, ceea ce ai născut oamenilor pe ocârmuitorul Domnul, li- 


nişteşte cutremurul patimilor mele cel nestatornic şi cumplit, şi dă linişte inimii 
mele. 

Irmosul: Marea vieţii văzându-o înălțându-se de viforul ispitelor, la limanul Tău 
cel lin alergând, strig către Tine: Scoate din stricăciune viaţa mea, Multmilostive. 


Condac, glasul al 8-lea. Să lăudăm toţi cu credinţă pe dumnezeiescul Eutihie şi cu 
dragoste să-l fericim, ca pe un mare păstor şi slujitor, şi prea înţelept învăţător, şi 
izgonitor eresurilor; că se roagă Domnului pentru noi toţi. 


Sinaxar 


În această lună în ziua a şasea pomenirea celui dintru Sfinţi părintelui nostru 
Eutihie, patriarhul Contantinopolului. 


Stih: Cu cuvinte pe Eutihie cel mort cinstind, 
Pe sine-mi însumi mă judec foarte noroit fiind. 
În a şasea zi poarta Cerului s-a deschis, 
Sufletului lui Eutihie ce acolo s-a dus. 


Acest dintru Sfinți părintele nostru, şi marele arhiereu Eutihie, a fost pe vremile 
împărăției marelui lustinian, din Frigia, dintr-un sat ce se cheamă Tiacomi. Deci 
fiind crescut lângă Isichie preotul, moşul său, care se învrednicise pentru dragostea 
ce avem către Dumnezeu a face minuni, şi botezându-se de dânsul la biserica din 
Avgustopoli, unde slujea moşul său, şi era păzitor de sfintele vase. 


Deci nevoindu-se la sfințitele cuvinte, şi procopsind în adâncul cunoştinţei Scrip- 
turilor fu chemat de cel ce era atuncea episcop Amasiei, şi-l tunse anagnost în bise- 
rica Preasfintei Născătoarei de Dumnezeu, ce se află în locul numit Urvichie, apoi 
fu hirotonisit diacon şi preot, şi se duse la mânăstirea, ce era făcută de Meletie şi 
Seleuchie arhiereii Amasiei, se făcu acolo monah, apoi fu şi arhimandrit. 


Strângându-se Sfântul al cincilea a toată lumea Sinod de împăratul Iustinian, şi 
adunându-se de pretutindenea arhiereii, iar arhiereului Amasiei, întâmplându-i-se 
boală, n-a putut îndrăzni a călători ci fu trimis fericitul acesta Eutihie, să fie în lo- 
cul lui plinitor, care mergând la Contantinopol şi dând ispita bunurilor sale şi înţe- 
lepciunii. ŞI la întrebările ereticilor şi la răspunsuri arătându-se luminat întru cele 
ce-i înfruntă, şi dovedind cu Scriptura, că se cade a se anatematisii ereticii, a tras 
pe toţi, chiar şi pe împăratul spre dragostea lui, atâta cât şi Mina Preasfântul 
patriarh a zis din descoperire dumnezeiască, cum că acesta era să fie Diadoh în lo- 
cul lui. Care peste puţină vreme mutându-se către Domnul, trimis-a împăratul de a 
adus pe sfântul din Amasia, şi l-a aşezat arhiereu acelei luminate, şi mari cetăţi, cu 
soarta şi cu judecata arhiereilor şi a tot norodul, şi plinirea bisericii. 

Iar diavolul, semănătorul zâzaniilor, nesuferind a vedea aşezarea şi buna stare a Bi- 
sericii lui Hristos, ispitea a o clinti prin dogme putrede, ca cu nişte meşteşuguri, 
până a învăţat şi pe unii a huli, plecându-i cu chip de bună credinţă, cum că trupul, 
ce s-a luat de Hristos din Sfânta Fecioară mai înainte de patimă era nestricăcios. 


Și alăturându-se împăratul Iustinian la acea păgâneasca dogmă, pogori din scaun 
pe marele Eutihie, şi-l goni, căci înfruntă hulele ce scornise, şi mergând la mănă- 
stirea Amasiei, căci acolo era izgonit, petrecea sihăstreşte, şi arătând multe lucruri 
de minuni, şi-a luat iarăşi scaunul, făcând doisprezece ani la izgonire. 


Deci murind lustinian, şi luând împărăția lustin şi Tiberie, şi primit fiind sfântul de 
cei mai de frunte ai sfatului cu luminată priință, şi contenind cu rugăciunea sa 
stricăciunea şi omorul ce se făcea între oameni în Constantinopol, şi ţinând sfânta 
biserică ani douăzeci şi patru şi şase luni după izgonire, s-a mutat către Domnul, 
proorocind mai înainte împăratului Tiberie pentru împărăție. 


Apoi mergând să-l vadă, i-a spus şi de sfârşitul lui, care 1 s-a şi întâmplat, că după 
moartea sfântului a trăit patru luni, şi a lăsat şi el trupul. 


lar moaştele Sfântului Eutihie fură îngropate în altarul Sfinților apostoli la temelia 
Sfântului Pristol unde zac sfintele moaşte ale lui Andrei şi Timotei şi ale lui Luca 
apostolii. Şi se face soborul lui în sfânta biserică cea mare. 


Tot în această zi, pomenirea Sfinţilor o sută douăzeci de mucenici din Persia. 


Stih: De vei număra pe cei ce focul persienesc era arzând, 
Vei afla de trei ori patruzeci că sunt. 


Tot în această zi, pomenirea prea cuvioasei Platonida. 


Stih: Spatele Cerului pe Platonida poartă, 
Care cu bunătăţile pe spatele pământului a fost strălucită. 


Tot în această zi, pomenirea Sfinţilor doi mucenici cei din Ascalon, îngropaţi în 
> 
pământ până la brâu, s-au săvârşit. 


Stih: Cuvinte nearat rod ţie din pământ odrăslind, 
Până la mijloc îngropaţi doi bărbaţi în pământ roade fiind. 

Tot în această zi, cuviosul părintele nostru Grigorie Sinaitul care a sihăstrit la 
anul o mie trei sute zece, care cu pace s-a săvârşit. 


Stih: Canon, Grigorie adevărat te-ai arătat, 
De dumnezeiasca rugăciune la care pe toţi ai îndemnat. 


Tot în această zi, cuviosul Grigorie cel ce a sihăstrit în munţii marei Lavre a Ato- 
nului la anul o mie trei sute opt, care cu pace s-a săvârşit. 


Stih: Pe Grigorie lucrătorul de trezvie, 
Cu cuvinte îl cinstesc căci aşa este de datorie. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 


Irmos: Dătător de rouă cuptorul l-a făcut îngerul, cuvioşilor tineri; iar pe haldei 
arzându-i porunca lui Dumnezeu, pe muncitorul l-a plecat a striga: Bine eşti cuvân- 
tat Dumnezeul părinţilor noştri. 


Avându-ţi sufletul ca zăpada, te-ai asemănat îngerilor prin slăbiciunea bunătăţilor 
părinte. Pentru aceasta veselindu-te împreună cu dânşii, dănţuieşti strigând: Bine 
eşti cuvântat Dumnezeul părinţilor noştri. 


Ca o jertfă fără prihană, din pruncie te-ai adus pe sineți Stăpânului tău cuvioase 
prin omorârea dezmierdărilor, şi cu adevărat pentru aceasta veselindu-te, strigi: Bi- 
ne eşti cuvântat Dumnezeul părinților noştri. 


Slavă Tatălui şi Fiului şi Sfântului Duh. 

Izvoarele lacrimilor tale părinte arătat au stins focul zburdărilor trupeşti şi s-au fă- 
cut rouă de tămăduiri, celor ce pururea cu credinţă strigă lui Hristos: Bine eşti cu- 
vântat Dumnezeul părinților noştri. 

Şi acum şi pururea şi în vecii vecilor. Amin (a Născătoarei de Dumnezeu) 

Pe tine prea curată şi Maică pururea Fecioară te-am cunoscut mântuire oamenilor; 


că Fiul cel nedespărțit de Sânurile Tatălui, S-a întrupat din tine. Pentru aceasta 
binecuvântată eşti de neamurile neamurilor. 

Cântarea a 8-a 

Irmos: Din văpaie cuvioşilor... 

Lepădând somnul lenevirii ai privegheat părinte la purtarea de grijă a bunătăţilor, 
până ce te-ai arătat locaş Dumnezeului lui lacov, pe care îl prea înălțăm întru toţi 
Vecil. 

Cu pavăza bunei credinţe fiind acoperit, şi luând dogma cea cinstită ca o sabie cu 
două ascuţişuri, cu adevărat ai tăiat toate cetele ereticilor, cugetătorule de Dumne- 
zeu. 

Jertfă fără de sânge ai adus lui Dumnezeu, întru smerirea inimii părinte Eutihie, 
jertfind pe Cel ce S-a jertfit pentru tine ca o oaie; pe care II prea înălțăm întru toți 
Vecil. 

Binecuvântăm pe Tatăl, şi pe Fiul şi pe Sfântul Duh, Domnul. 

Inălţându-te prin lipsirea celui mai rău, şi asemănându-te îngerilor celor fără mate- 
rie, fiind încă în trupul tău, prin dragoste neoprită ai purces către Hristos, pe care Il 
doreai. 

Şi acum şi pururea şi în vecii vecilor. Amin (a Născătoarei de Dumnezeu) 

Intru naştere ai scăpat de dureri Preacurată, şi după ce ai născut, iarăşi Fecioară ai 
rămas, că toate le face lisus, cel ce este Dumnezeu şi Om; pe care II prea înălţăm 
întru toţi vecii. 


Irmosul: 


Să lăudăm, bine să cuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât, şi jertfa dreptului cu apă o ai ars, că toate le 
faci Hristoase cu singură voirea; pe Tine Te prea înălțăm întru toţi vecii. 


Cântarea a 9-a 


Irmos: Pe Dumnezeu a-L vedea... 

In locul celor mici câştigând cele mari, şi în locul celor stricăcioase cumpărând ce- 
le nestricăcioase, ai luat împărăţia cea nemişcată, şi ai dobândit mărirea cea netre- 
cătoare împodobindu-te cu frumuseţile bunătăţilor tale. 


Curat ţi-ai petrecut viaţa ta, şi te-ai arătat slugă Fecioarei celei curate, Eutihie ie- 
rarhe al lui Dumnezeu prea adevărat, stâlp Ortodoxiei, reazim al credinţei, zid no- 
rodului celui ales, de Dumnezeu fericite. 


Cugetul trupului l-ai supus minţi, şi fiind în trup, a1 vieţuit pe pământ ca un fără de 
trup, Eutihie. Pentru aceea împreună cu dumnezeieştile Puteri cele fără de trup bu- 
curându-te, stai înainte Stăpânului şi Dumnezeului tuturor. 


Slavă Tatălui şi Fiului şi Sfântului Duh. 


Ca lumina, ca zorile, ca soarele cel mare, ai strălucit celor de pe pământ cugetăto- 
rule de Dumnezeu, Eutihie. Şi mutându-te de pe pământ către Dumnezeu şi pri- 
mind vărsările din Lumina Lui, iarăşi trimiţi lumină tuturor, celor ce te laudă pe 
tine. 


Şi acum şi pururea şi în vecii vecilor. Amin (a Născătoarei de Dumnezeu) 
Intărindu-mă cu puterea şi cu darul tău, ție am dat cu osârdie cântarea cea din ini- 
mă, ci primeşte-o pe dânsa Fecioară prea curată, dăruindu-mi pentru dânsa darul 
tău cel mult-luminos, din comorile cele nepieritoare, de Dumnezeu fericită. 
Irmosul: Pe Dumnezeu a-L vedea nu este cu putinţă oamenilor, spre care nu cutea- 
ză a căuta Cetele îngereşti; iar prin tine, Preacurată, S-a arătat oamenilor Cuvântul 
întrupat; pe care slăvindu-L cu Oştile cereşti, pe tine te fericim. 


Şi cealaltă slujbă a Utrenie: după rânduiala Postului şi Otpustul. 


https://sites.google.com/site/ortodox007/mineiele-bisericii-ortodoxe/mineiul-pe- 
aprilieh.dmp6i9woOcekl 

Canon de rugăciune către Sfântul ierarh Eutihie, patriarhul 
Constantinopolului 


Canon de rugăciune la Sfântul ierarh Eutihie - 6 aprilie - slujitor Dani: 
https://www.youtube.com/watch?y=f_YEwS4VnqgE&t=1s 


Ste ste se 
Univers Orthodox - Canonul Sfântului ierarh Eutihie, patriarhul Constantinopolului 
- Protos. Leontie Fusa, Schitul „Sfântul Gheorghe”, Cloşca: 
https://www.youtube.com/watch?v=34p6jsc758k 


&&& 
Troparul Sfântului ierarh Eutihie, patriarhul Constantinopolului, glasul al 4-lea: 
Îndreptător credinţei şi chip blândeţelor, învăţător înfrânârii te-a arătat pe tine, 
turmei tale, adevărul lucrurilor. Pentru aceasta ai dobândit cu smerenia cele înalte 
şi cu sărăcia cele bogate; părinte ierarhe Eutihie, roagă pe Hristos Dumnezeu să 
mântuiască sufletele noastre. 


Cântarea 1-a, glasul al 6-lea 


Irmos: Ca pe uscat umblând Israil, cu urmele prin adânc, pe gonaciul faraon vă- 
zându-l înecat, a strigat: Lui Dumnezeu cântare de biruinţă să-i cântăm. 


Stih: Sfinte părinte Eutihie, roagă-te lui Dumnezeu pentru noi. 

Îmbogăţindu-te cu virtuţi şi luminându-te cu Luminile cele strălucitoare ale daru- 
rilor lui Dumnezeu, izbăveşte-mă de patimile ticăloşiei prin rugăciunile tale, ca să 
te laud, prea înțelepte ierarhe Euuihie. 


Stih: Sfinte părinte Eutihie, roagă-te lui Dumnezeu pentru noi. 


Viţă sădită din cer în curţile lui Dumnezeu ai odrăslit, adevărat îndestulată cu roa- 
dele faptelor celor bune, împreună şi cu ale minunilor, Sfinte părinte Eutihie. 


Slavă Tatălui şi Fiului şi Sfântului Duh. 


Făcând mintea stăpână, ai biruit tirania patimilor, cuvioase. Pentru aceea, înălţân- 
du-te cu aripile nepătimirii, ai ajuns tocmai la Locaşurile lui Dumnezeu. 


Şi acum şi pururea şi în vecii vecilor. Amin (a Născătoarei). 


Primind pe Ziditorul tău, precum a voit a Se Întrupa mai presus de cuget din pânte- 
cele tău fără de sămânță, te-ai arătat cu adevărat Stăpână a făpturilor, prea curată. 


Cântarea a 3-a 
Irmos: Nu este sfânt... 
Stih: Sfinte părinte Eutihie, roagă-te lui Dumnezeu pentru noi. 


Curăţindu-te pe sineţi de tina patimilor prin multa osârdie, te-ai făcut locaş Duhu- 
lui Sfânt, purtătorule de Dumnezeu, strălucite ierarhe Eutihie. 


Stih: Sfinte părinte Eutihie, roagă-te lui Dumnezeu pentru noi. 

Arătatu-te-ai fiu al zilei cu împărtăşirea Luminii celei fără de materie şi cu strălu- 
cirea tămăduirilor celor adevărate goneşti stricăciunea patimilor cea întunecoasă, 
pururea pomenite. 


Stih: Sfinte părinte Eutihie, roagă-te lui Dumnezeu pentru noi. 


Din pruncie sugând laptele înfrânării, petrecând pururea în rugăciuni, ai ajuns la 
măsura vârstei lui Hristos cu adevărat, ierarhe strălucite Eutihie. 


Slavă Tatălui şi Fiului şi Sfântului Duh. 

Deschizându-ţi cinstita gură, părinte, ai tras duh şi ai îngrădit gura care a cugetat 
nedreptate, spre singură înălțimea Intrupării lui Dumnezeu, prea înțelepte. 


Și acum şi pururea şi în vecii vecilor. Amin (a Născătoarei). 
Minunea dumnezeieştii tale naşteri, Curată, întrece toată rânduiala firii. Că ai zămi- 
slit în pântece pe Dumnezeu mai presus de fire şi născându-L ai rămas pururea fe- 


Cioară. 


Irmosul: Nu este sfânt precum Tu Doamne Dumnezeul meu, care ai înălţat fruntea 
credincioşilor Tăi, Bunule şi ne-ai întărit pe noi pe piatra mărturisirii Tale. 


Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu dum- 
nezeiască cuviinţă, cântă strigând: Din cuget curat întru Domnul prăznuind. 


Stih: Sfinte părinte Eutihie, roagă-te lui Dumnezeu pentru noi. 


Luminându-te cu raza dumnezeiescului har, ai întunecat toate părerile ereticilor şi 
ai luminat adunările popoarelor celor credincioase, prea înțelepte. 


Stih: Sfinte părinte Eutihie, roagă-te lui Dumnezeu pentru noi. 


Suferind prigoniri pentru credință nu te-ai slăbit. Că ai avut ajutor pe Însuşi 
Hristos, cel ce era hulit, ierarhe prea cinstite. 


Slavă Tatălui şi Fiului şi Sfântului Duh. 


Înălțându-te Domnul, a întărit pe piatra adevărului paşii sufletului tău şi a împie- 
dicat cugetele vrăjmaşilor cele îngâmfate. 


Şi acum şi pururea şi în vecii vecilor. Amin (a Născătoarei). 
Cu adevărat negrăită şi nepricepută este la cei din cer şi la cei de pe pământ taina 
naşterii tale celei cu dumnezeiască cuviinţă, Născătoare de Dumnezeu, pururea Fe- 


Cioară. 


Cântarea a 5-a 

Irmos: Cu dumnezeiască strălucirea Ta, Bunule, sufletele celor ce mânecă la Tine 
cu dragoste mă rog luminează-le, ca să Te vadă Cuvinte al lui Dumnezeu, pe Tine 
adevăratul Dumnezeu, pe Cela ce chemi din negura greşelilor. 

Stih: Sfinte părinte Eutihie, roagă-te lui Dumnezeu pentru noi. 

Izgonindu-te fără dreptate, vitejeşte ai suferit despărțirea de turma care ţi-a fost 
dată, înțelepte părinte. Dar iarăşi te-ai întors la dânsa cu bucurie, mult fiind de toți 
prea lăudat. 

Stih: Sfinte părinte Eutihie, roagă-te lui Dumnezeu pentru noi. 

Nu prin semn de pildă vezi acum slava lui Dumnezeu, de care din pruncie ai dorit- 
O, fericite Eutihie. Ci, mai ales faţă către faţă o vezi acum, dezlegându-se oglinzile 
trupului, părintele nostru. 


Slavă Tatălui şi Fiului şi Sfântului Duh. 


Umplându-ţi-se sufletul tău de ape dumnezeieşti, cu adevărat a izvorât Bisericii 
râuri de învățături, înțelepte părinte Eutihie şi adapă brazdele ei, fericite părinte. 


Şi acum şi pururea şi în vecii vecilor. Amin (a Născătoarei). 

Ceea ce eşti bună, Stăpână a lumii, miluieşte pe cei ce te mărturisim din suflet pe 
tine, Născătoare de Dumnezeu. Căci pe tine te avem ocrotire nebiruită, cu adevărat 
Născătoare de Dumnezeu. 

Cântarea a 6-a 

Irmos: Marea vieţii văzându-o... 

Stih: Sfinte părinte Eutihie, roagă-te lui Dumnezeu pentru noi. 

Sălăşluitu-s-a Preasfinta Treime întru tine, că fiind curat de tulburarea patimilor şi 
cu adevărat te-a umplut de daruri, prin care pururea alungi toată boala, cugetătorule 


de Dumnezeu, părinte Eutihie. 


Stih: Sfinte părinte Eutihie, roagă-te lui Dumnezeu pentru noi. 

Având în inima ta smerenie cu adevărat înălțătoare, te-ai înălțat şi toate măiestriile 
demonilor deodată le-ai umilit, ierarhe al Domnului, pururea pomenite. 


Stih: Sfinte părinte Eutihie, roagă-te lui Dumnezeu pentru noi. 


Trecând marea vieţii fără de valuri, ai ajuns la limanurile Impărăției Cerurilor, pă- 
rinte, păstrând lui Dumnezeu poverile sufletului, vrednicule de minune. 


Slavă Tatălui şi Fiului şi Sfântului Duh. 

Fiind plin de învăţăturile dreptei credinţe, la verdeaţa acestora ai păscut turma ta 
cea cuvântătoare şi de apele cele tulburi cele împotriva dogmelor neîmpărtăşită ai 
arătat-o, cuvioase. 

Şi acum şi pururea şi în vecii vecilor. Amin (a Născătoarei). 

Preacurată Stăpână, ceea ce ai născut oamenilor pe ocârmuitorul Domnul, lini- 
şteşte cutremurul patimilor mele cel nestatornic şi cumplit, şi dă linişte inimii 


mele. 


Irmosul: Marea vieţii văzându-o înălțându-se de viforul ispitelor, la limanul Tău 
cel lin alergând, strig către Tine: Scoate din stricăciune viaţa mea, Multmilostive. 


Condac, glasul al 8-lea. Să lăudăm toţi cu credinţă pe dumnezeiescul Eutihie şi cu 
dragoste să-l fericim, ca pe un mare păstor şi slujitor, şi prea înţelept învăţător, şi 
izgonitor eresurilor; că se roagă Domnului pentru noi toţi. 

Cântarea a 7-a 

Irmos: Dătător de rouă cuptorul l-a făcut îngerul, cuvioşilor tineri; iar pe haldei 
arzându-i porunca lui Dumnezeu, pe muncitorul l-a plecat a striga: Bine eşti cuvân- 
tat Dumnezeul părinților noştri. 

Stih: Sfinte părinte Eutihie, roagă-te lui Dumnezeu pentru noi. 

Avându-ţi sufletul ca zăpada, te-ai asemănat îngerilor prin albiciunea virtuţilor, pă- 
rinte. Pentru aceasta veselindu-te împreună cu dânşii, dănţuieşti strigând: Binecu- 


vântat eşti, Dumnezeul părinților noştri. 


Stih: Sfinte părinte Eutihie, roagă-te lui Dumnezeu pentru noi. 

Ca o jertfa fără de prihană, din pruncie te-ai adus pe tine Stăpânului tău, cuvioase, 
prin omorârea plăcerilor şi cu adevărat pentru aceasta veselindu-te, strigi: Binecu- 
vântat eşti Dumnezeul părinților noştri. 

Slavă Tatălui şi Fiului şi Sfântului Duh. 

Izvoarele lacrimilor tale, părinte, arătat au stins focul plăcerilor trupeşti şi s-au fă- 
cut rouă de tămăduiri celor ce pururea cu credinţă strigă lui Hristos: Binecuvântat 
eşti, Dumnezeul părinţilor noştri. 

Şi acum şi pururea şi în vecii vecilor. Amin (a Născătoarei). 

Pe tine, prea curată şi Maică pururea Fecioară, te-am cunoscut mântuire noi oame- 
nii: că Fiul cel nedespărţit de sânurile Tatălui, s-a Intrupat din tine. Pentru aceasta 
binecuvântată eşti de neamurile neamurilor. 

Cântarea a 8-a 

Irmos: Din văpaie cuvioşilor... 

Stih: Sfinte părinte Eutihie, roagă-te lui Dumnezeu pentru noi. 

Lepădând somnul lenevirii, ai priveghiat, părinte, la purtarea de grijă a virtuților, 
până ce te-ai arătat locaş Dumnezeului lui Iacov, pe care-L prea înălțăm întru toţi 
vecii. 

Stih: Sfinte părinte Eutihie, roagă-te lui Dumnezeu pentru noi. 

Cu pavăza dreptei credinţe fiind acoperit şi luând dogma cea cinstită ca o sabie cu 
două ascuţituri, cu adevărat ai tăiat toate cetele ereticilor, cugetătorule de Dumne- 
zeu. 

Stih: Sfinte părinte Eutihie, roagă-te lui Dumnezeu pentru noi. 

Jertfe fără de sânge ai adus lui Dumnezeu, întru smerirea inimii, părinte Eutihie, 
jertfind pe Cel ce s-a jertfit pentru tine ca o oaie. Pe care-L prea înălțăm întru toți 
VECI. 


Binecuvântăm pe Tatăl şi pe Fiul şi pe Sfântul Duh, Domnul. 

Inălţându-te prin înlăturarea celui mai rău şi asemănându-te îngerilor celor fără de 
materie, fiind încă în trupul tău, prin dragoste neoprită ai purces către Hristos, după 
care doreal. 

Şi acum şi pururea şi în vecii vecilor. Amin (a Născătoarei). 

Intru naştere ai scăpat de dureri, prea curată şi după ce ai născut, iarăşi Fecioară ai 
rămas, că toate le face lisus, cel ce este Dumnezeu şi Om; pe care-L prea înălţăm 
întru toţi vecii. 


Irmosul: 


Să lăudăm, bine să cuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât şi jertfa dreptului cu apă ai ars-o, că toate le 
faci Hristoase prin singură voirea. Pe Tine Te prea înălțţăm întru toți vecii. 


Cântarea a 9-a 

Irmos: Pe Dumnezeu a-L vedea... 

Stih: Sfinte părinte Eutihie, roagă-te lui Dumnezeu pentru noi. 

În locul celor mici câştigând pe cele mari şi în locul celor stricăcioase cumpărând 
cele nestricăcioase, ai luat Împărăţia cea neclintită şi ai dobândit mărirea cea 
netrecătoare, împodobindu-te cu frumuseţile virtuților tale. 

Stih: Sfinte părinte Eutihie, roagă-te lui Dumnezeu pentru noi. 

Curat ţi-ai petrecut viaţa ta şi te-ai arătat slujitor Fecioarei celei curate, Sfinte 
Eutihie, ierarhe al lui Dumnezeu prea adevărat, stâlp Ortodoxiei, reazem al credin- 
ței, zid poporului celui ales, de Dumnezeu fericite. 

Stih: Sfinte părinte Eutihie, roagă-te lui Dumnezeu pentru noi. 

Cugetul trupului l-ai supus minţii şi fiind în trup ai vieţuit pe pământ ca fiind fără 


trup, Sfinte părinte Eutihie. Pentru aceea împreună cu dumnezeieştile Puteri cele 
fără de trup bucurându-te, stai înaintea Stăpânului şi Dumnezeului tuturor. 

Slavă Tatălui şi Fiului şi Sfântului Duh. 


Ca lumina, ca zorile, ca Soarele cel mare ai strălucit celor de pe pământ, cugetă- 
torule de Dumnezeu, Sfinte părinte Eutihie. Şi mutându-te iarăşi de pe pământ că- 
tre Dumnezeu şi primind vărsările din Lumina Lui, iarăşi trimiţi lumină tuturor, ce- 
lor ce te laudă pe tine. 


Şi acum şi pururea şi în vecii vecilor. Amin (a Născătoarei). 


Intărindu-mă cu puterea şi cu harul tău, ţie am dat cu osârdie cântarea cea din ini- 
mă; ci, primeşte-o, Fecioară prea curată, dăruindu-mi pentru dânsa harul tău cel 
mult luminos, din comorile cele nepieritoare, de Dumnezeu fericită. 


Irmosul: Pe Dumnezeu a-L vedea nu este cu putinţă oamenilor, spre care nu cutea- 
ză a căuta Oştile îngereşti. lar prin tine, Preacurată, s-a arătat oamenilor Cuvântul 
Intrupat. Pe care slăvindu-L cu Oştile cereşti, pe tine te fericim. 


Sedelna, glasul al 3-lea. Podobie: Pentru mărturisirea... 


Fiind îmbrăcat cu putere dumnezeiască, ai dezgolit puterea înşelătorului, făcând 
minuni alese, purtătorule de Dumnezeu şi fiind izgonit fără dreptate de la turma ta, 
iarăşi te-ai întors la dânsa mărit; părinte cuvioase, roagă-te lui Hristos Dumnezeu, 
să ne dăruiască nouă mare milă. 


Sedelna Preasfintei Născătoare de Dumnezeu, glasul al 3-lea. Podobie: Pentru 
mărturisirea... 


Nu s-a despărţit de firea cea dumnezeiască Trup făcându-Se în pântecele tău, ci, 
făcându-Se Om a rămas Dumnezeu, cel ce după naştere te-a păzit pe tine, Maică 
Fecioară, ca şi mai înainte de naştere prea curată, Însuşi Domnul. Pe care roagă-L 
cu osârdie, să ne dăruiască nouă mare milă. 


Sedelna Sfintei Cruci şi a Preasfintei Născătoare de Dumnezeu, glasul al 3-lea. Po- 
dobie: Pentru mărturisirea... 


Nu Te-ai despărțit de firea cea dumnezeiască, măcar de ai şi pătimit de bunăvoie, 
ci, Răstignindu-Te cu Trupul, Preabunule, toată lumea cea de sub soare o clatini ca 
un Dumnezeu, striga Născătoarea de Dumnezeu lăcrimând. Pe care să o lăudăm ca 
pe Maica Domnului, cerând să luăm printr-însa mare milă. 

Imnografie 


Condacul Sfântului ierarh Eutihie, patriarhul Constantinopolului, glasul 8: Să 
lăudăm toţi cu credinţă pe dumnezeiescul ierarh Eutihie şi cu dragoste să-l fericim, 
ca pe un mare păstor şi slujitor şi prea înţelept învăţător şi izgonitor al eresurilor. 
Că se roagă Domnului pentru noi toți. 


Troparul Sfântului ierarh Eutihie, patriarhul Constantinopolului, glasul 4: Îndrep- 
tător credinţei şi chip blândeţelor, învăţător înfrânârii te-a arătat pe tine, turmei 
tale, adevărul lucrurilor. Pentru aceasta ai dobândit cu smerenia cele înalte şi cu să- 
răcia cele bogate; părinte ierarhe Eutihie, roagă pe Hristos Dumnezeu să mântu- 
iască sufletele noastre. 


(Video) Troparul Sfântului ierarh Eutihie, patriarhul Constantinopolului - Interpret: 
Oulia Simeria: 
https://doxologia.ro/tropare/video-sfantul-ierarh-eutihie-patriarhul-constantinopolului- 
tropar 


Troparul Sfântului ierarh Eutihie, patriarhul Constantinopolului (în limba greacă): 
https://doxologia.ro/video/slu jbe/alte-slujbe/troparul-sfantului-ierarh-eutihie-patriarhul- 
constantinopolului-limba 

Vieţile Sfinţilor - Viaţa Sfântului Eutihie, patriarhul Constantinopolului 


Cuvant Ortodox - Viaţa Sfântului sfinţit Eutihie, patriarhul Constantinopolului - 6 
aprilie: 
https://www.youtube.com/watch?v=yq82xC-QzSU 

Țara Frigiei şi satul ce se numea dumnezeiesc, a fost patria Sfântului Eutihie, pe 
care el îngrădindu-l cu ziduri de piatră, a zidit o biserică mare în numele Sfinților 
patruzeci de mucenici şi a făcut acolo locaş de rugăciune pentru călugări, care pe- 
treceau viaţa îngerească în rânduiala monahicească, pentru că nu numai cu numele, 
ci şi cu lucrul să fie satul acela dumnezeiesc şi s-a întemeiat ca o cetate puternică, 
cu sârguinţă sfântului. 


Părinţii lui au fost Alexandru, ostaş şi Sinezia, fiica unui cinstit şi îmbunătăţit 
preot Isihie, care slujea în biserica Augustopoliei. 


Sinezia, când purta în pântece pe acest drepteredincios rod, odihnindu-se într-o 
noapte, a văzut o lumină negrăită strălucind şi s-a înspăimântat, apoi gândea în si- 
ne, ce să însemne aceasta. Dar a fost ca o însemnare a luminii celei duhovniceşti, 
care avea să se nască dintr-însa, adică a luminătorului multora, care erau în întu- 
nericul rătăcirii. Pentru că Domnul pe robul său, precum altădată pe Ieremia proo- 

rocul, mai înainte de a ieşi din pântecele maicii sale, l-a sfinţit şi l-a însemnat să fie 
mare arhiereu şi lumina lumii. 


Şi s-a botezat pruncul de moşul său mai sus amintit, adică de prezbiterul Isihie, şi l- 
a dat la învăţătura cărții, căci se arătau din copilăreasca lui vârsta semnele rându- 
ielii ce avea să fie în el. Pentru că pruncii ce erau de o seamă cu el, mulţi învățau la 
prezbiteriul acela, jucându-se şi scriindu-şi numele pe ziduri, numindu-se unii 
prezbiteri, alţii cu alte dregătorii, iar acest fericit prunc şi-a scris vrednicia pa- 
triarhiei lui astfel: Eutihie patriarhul, ca şi cum proorocea, adeverind cinstea pa- 
triarhiei, ce era să i se dea de la Dumnezeu. 


Când era de doisprezece ani, a fost trimis de părinţi şi de moşul lui la Constanti- 
nopol pentru învăţătura cea mai mare. Acolo sporind bine în înţelepciunea cea din 
afară, pe mulți covârşindu-i, s-a convins că înţelepciunea din afară nu este de sus 
pogorâtă după cuvintele Sfântului apostol Iacov; ci pământească, sufletească, dia- 
volească - care caută adică bunătăui pământeşti, slujind poftelor în simțirile tru- 
peşti, cele iubitoare de desfătări ale sufletului, şi urmând mândriei diavolului -, 
care nu le aduce iubitorilor săi nici un rod duhovnicesc. lar înţelepciunea cea de 
sus este curată mai întâi, după aceea paşnică, blândă, bine ascultătoare, plină de 
milă şi de rodurile cele bune, cu care satură pe iubitorii ei. 


Deci, înţelepciunea care se coboară de sus, căutând-o acest binecunoscător tânăr cu 
sârguinţă şi cu minte bărbătească, apoi aflând-o, a pus sfat bun în mintea sa, ca nu 
lumii, ci lui Dumnezeu să slujească în ceata monahicească. 


Deci, ajungând la vârsta şi la anii bărbatului desăvârşit la călugărie gândind în min- 
te cu neschimbat scop, i s-a întâmplat, după rânduiala lui Dumnezeu, puţină împie- 
dicare, care l-a oprit oarece vreme de la rânduiala monahicească. 


Aceasta s-a întâmplat astfel: Mitropolitul cetăţii Amasia şi alți oarecare din cei cin- 
stiți au silit pe fericitul cu mare rugăminte, chiar şi fără de călugărie să primească 
episcopia cetăţii Lazichia. Deci fericitul Eutihie, supunându-se voii mitropolitului 
şi celorlalţi ca lui Dumnezeu, s-a dat pe sine ca un miel celui cel tunde, arhiereului 
Amasiei, care venise la Constantinopol pentru oarecare trebuinţe bisericeşti şi luân- 
du-l l-a dus în biserica prea curatei Fecioare Născătoare de Dumnezeu, ce se numea 
Urbikiul, căci fusese ridicată cândva de către Urbikie, voievodul Răsăritului. Acolo 
la un loc deosebit, i-a tuns pe ei pentru ierarhia bisericească. 


Iar când se tundea el, din întâmplare i-au căzut toţi perii în sfânta apă din cristelniță 
şi grăiau cu mirare cei ce erau de faţă, că ceea ce l-a născut cu duhovnicească naş- 

tere (adică cu Botezul) aceea singură 1-a fost primitoare în ierarhie, primind într- 
însa perii lui. 


După aceasta a fost hirotonisit diacon, apoi prezbiter, în al treizecilea an al vieţii 
sale. Şi acum fiind aproape de primirea vredniciei episcopiei, rânduind purtarea de 
grijă a lui Dumnezeu cele mai bune pentru robul Său, în vremea cea viitoare a 
schimbat acest sfat şi s-a dat altui bărbat acea episcopie a Lazichiei. 


Sfântul Eutihie, având scopul cel mai dinainte spre călugărie, s-a dus într-una 
din mănăstirile Amasiei şi S-a îmbrăcat în călugăreasca rânduială. Mănăstirea 
aceea era zidită de Sfinţii bărbaţi Meletie, Uranie şi Selevchie care fuseseră 
odată episcopi, fiecare la vremea sa, ai Bisericii din Amasia şi în Sfinţenia lor au 
odihnit întru Domnul, dând din mormintele lor tămăduiri bolnavilor, prin 
minuni. 

Și se povesteşte de acel mare Selevchie, că în viaţa sa fusese făcător de minuni. 
Pentru că odată, cuprinzând ţara aceea o foamete mare şi alergând la Sfântul Selev- 
chie, pentru hrană, mulțime fără număr de săraci şi scăpătaţi, el şi-a deşertat toate 
hambarele. Împărţitorul de grâu nemaiavând ce să împartă la cei ce cereau şi nesu- 
ferind supărările de la dânşii, s-a dus la sfântul şi i-a dat cheile. Iar el luând cheile, 
le-a pus pe patul său şi toată noaptea s-a rugat lui Dumnezeu să nu omoare cu 
foame pe poporul său, ci să le trimită hrană cu atotputernica Sa mână. 


A doua zi s-a găsit hambarul atât de plin de grâu, încât nici uşile nu erau cu putință 
a se deschide. Lua poporul fără de opreală, cât le trebuia şi cât putea să 1a şi, 
luându-se din grâu, nu se împuţina. 


Și câți luau cu măsură şi cu număr, acel număr de măsuri s-a găsit scris foarte 
mare, (adică o sută de mii de măsuri) din grâul scos din hambarele lui Selevchie, 
care îl înmulţise Dumnezeu cu rugăciunile aceluia. Acestea despre Sfântul Sele- 
vchie. 

Lot 
lar mormântul Sfântului Uranie, care a împodobit odată scaunul în Iberia şi s-a 
îngropat acolo, asemenea s-a aflat dând tămăduiri de toate neputinţele. 


Se ae 2 
De nişte bărbaţi ca aceştia a fost zidită mănăstirea Amasiei, în care după aceea 
cuviosul Eutihie, primind asupra sa îngerescul chip cu îmbrăcăminte călugărească, 
şi-a încins mijlocul cu adevărul; apoi a luat armele lui Dumnezeu, a fost pus 

arhimandrit al tuturor mănăstirilor din mitropolia Amasiei şi ales povăţuitor al că- 
lugărilor. 


În acea vreme împărăţea Iustinian cel mare, de către care au fost chemaţi arhierei 
la al cincilea Sinod din toată lumea. Şi se întâmplase atunci că mitropolitul 
Amasiei era cuprins de o boală şi l-a rugat pe cuviosul Eutihie arhimandritul, ca să 
se ducă în locul lui la Sinod în Constantinopol. Deci, gătindu-se fericitul de cale, i 
s-a arătat în vis o vedenie în acest fel: Degetul lui Dumnezeu îl vedea întins pe 
tăria cerului, spre muntele ce era deasupra mănăstirii lui, care era foarte înalt şi 
avea pe el o biserică de rugăciune a Sfântului mucenic Talaleu. Deci, arătând 
degetul lui Dumnezeu înălțimea muntelui, S-a auzit un glas de sus, zicând către 
Eutihie: "Acolo vei fi episcop". 


Deşteptându-se din somn, se minună de vedenia aceea şi nu se pricepea ce va fi 
aceasta. lar aceea însemna cinstea cea înaltă a patriarhiei Constantinopolului, la 
care avea să se ridice, prin bunăvoința lui Dumnezeu. 


Iar după ce s-a dus la Constantinopol, Prea sfințitul patriarh Mina, fiind bătrân şi 
aproape de sfârşit, văzând pe fericitul Eutihie, a zis în chip proorocesc despre dân- 
sul către clerul său, că acela are să fie patriarh după dânsul şi i-a poruncit, ca să 
locuiască în casele cele patriarhiceşti şi cu dragoste vorbea cu dânsul, îndulcindu- 
se cu cuvintele lui cele de Dumnezeu insuflate. 


Apoi l-a trimis la împărat, vestindu-i aceluia mai înainte despre bună pregătire şi 
despre bună purtare a bărbatului aceluia. 


Din întâmplare era în ceasul acela oarecare din eretici înaintea împăratului. Aceia 
au început a pune întrebări sfântului despre dogmele credinţei şi n-au putut să stea 
împotriva înţelepciunii lui şi a duhului cu care grăia. lar întrebarea le era această: 
"Oare se cade să-i anatemizeze pe eretici după moartea lor?" Adică grăiau că asu- 
pra acelora care după moarte au fost cunoscuţi ca eretici, nu se cade a pune ana- 
tema. 


Iar sa ntul Eutihie grâia înpaţrivă: "Cu adevărat, pe eretici se cade şi după 


ŞI a adus din scriptura lui osie, împăratul Ierusalimului, cum că oasele închină- 
torilor de idoli celor morţi, după mulţi ani le-a scos din morminte şi le-a ars cu foc. 
Deci, asemenea şi pe eretici, după moartea lor, se cuvine a-i pedepsi. Din acel ceas 
cuviosul Eutihie era iubit de împărat şi de toţi cinstit şi lăudat. 

În acea vreme Sinodul încă neadunîndu-se, s-a îmbolnăvit prea sfinţitul patriarh 
Mina, fiind plin de zile, şi s-a dus către Domnul. 


Mulţi din duhovniceasca rânduiala căutau acea cinste la împărat, cu daruri şi cu 
mijlociri. Împăratul, a cărui inimă era în mâinile lui Dumnezeu, gândea la fericitul 
Eutihie şi a poruncit unuia din sfetnicii săi, bărbat cinstit cu numele Petru, ca să pă- 
zească cu cinste pe arhimandritul Amasiei, ca să nu fugă în taină din Constanti- 
nopol, ferindu-se de laudă omenească. 

Atunci i s-a arătat sfântului o altă vedenie în vis, pe care singur mai pe urmă a 
spus-o casnicilor săi: "Mi se părea că vedeam o casă mare şi prea luminoasă şi 
într-însa era un pat aşternut cu podoabe de mare preţ. Şi şedea o femeie cinstită pe 
patul acela, cu numele Sofia, care chemându-mă la sine, mi-a arătat podoabele 
sale. Atunci am văzut îndată acoperământul casei plin de zăpadă şi pe un prunc 
care stătea în zăpadă cu numele Soteric care era gata să alunece şi să cadă jos de pe 
acoperământ. lar eu, apucându-l, l-am coborât de pe acoperământ, l-am izbăvit din 
zăpadă şi l-am salvat de la cădere". 


Această vedenie a avut-o el în noaptea dinaintea alegerii lui la patriarhie, care s-a 
împlinit îndată. 


Pentru că acea cinstită femeie pe care o văzuse, cu numele Sofia, nu însemna 
altceva decât Sfânta Sofia soborniceasca Biserică a Constantinopolului. lar po- 
doabele ei însemnau bisericeştile lucruri în timp ce pruncul Soteric, care era gata să 
cadă de pe acoperământ, însemna dogmaticeasca mărturisire, care era aproape de 
eretica alunecare şi cădere, având trebuinţă de grabnicul ajutor al bunului păstor. 


Și împăratul a avut o dumnezeiască descoperire despre cuviosul Eutihie, precum 
singur împăratul a spus suitei sale şi la tot clerul Bisericii celei mari, zicând cu 
jurământ: "Fiind eu în biserica Sfântului apostol Petru din Atira, la rugăciune, am 
dormitat şi am văzut pe verhovnicul apostol arătând cu mâna spre Eutihie, zicând 
către mine: "Acesta să se aşeze episcop la voi"". Aceasta auzind-o toţi, într-un glas 


au strigat: "Vrednic este! Vrednic este!" 

Şi Sfântul Eutihie a fost ridicat la scaunul patriarhiei Constantinopolului după 
voirea şi descoperirea lui Dumnezeu în al patruzecilea an al vieţii sale. 

Iar la începutul patriarhiei lui, adunându-se Sfinţii părinţi în Constantinopol, s-a 
făcut Sinodul al cincilea din toată lumea, la care a fost Vigilie, papă al Romei celei 
vechi, Apolinarie, patriarhul Alexandriei, Domnos al Antiohiei, care împreună cu 
preasfințitul Eutihie, patriarhul Romei celei noi şi cu ceilalți Sfinţi părinți, au întă- 
rit dreapta credinţă dând anatemei pe eretici şi a lor socotinţă rău credincioasă. 


Deci, îndreptând bine Sfântul Eutihie Biserica lui Hristos, a ridicat prigonire dia- 
volul asupra sa, prin eretici şi slujitorii săi. Pentru că, după câțiva ani, împăratul 
lustinian s-a înduplecat de nişte eretici, fiind amăgit în taină de dânşii şi, sub chipul 
dreptei credinţe, a început a semăna eresul aftartodochiţilor, adică al socotitorilor 
de nestricăciune, zicând că trupul lui Hristos, şi mai înainte de moarte şi de 
învierea Sa, a fost nestricăcios, fiind nesupus omeneştilor pătimiri, pentru unirea 
dumnezeirii cu dânsul. Prin acea eretică socoteală, împăratul tulbura Biserica, 
silindu-i pe toţi ca să creadă că dânsul şi să mărturisească. 


Şi se împotrivea lui prea Sfinţitul patriarh Eutihie, spunându-i că o învăţătură ca 
aceea nu este a Bisericii celei drept credincioase, ci a ereticilor. Și dovedea din 
dumnezeieştile Scripturi şi din Sfinţii părinţi, că trupul lui Hristos în toate a fost 
asemenea Stricăcios ca al nostru, afară de păcat, şi se afla sub pătimire. Pentru 
că, născându-se din prea curata Fecioară, S-a înfăşat în scutece şi cu lapte S-a 
hrănit, tăiere împrejur a suferit şi în toată viaţa Sa de pe pământ avea trebuinţă 
de hrană şi de băutură. Cum ar fi Suferit un trup nestricăcios şi nesupus la pa- 
timi, piroane şi suliță pentru noi? Numai prin aceasta cunoaştem că este nestri- 
căciunea Lui, că a fost slobod de stricăciunea păcatului şi în mormânt nu S-a 
stricat. 


Însă împăratul nu numai că nu voia să asculte învățătura credincioasă a patriar- 
hului, dar încă îl silea în tot chipul, ca să se învoiască la acea nesocotinţă, dar 
nevrând patriarhul să încuviinţeze credinţa aceea a împăratului, s-a mâniat asupra 
lui foarte tare. 


Mai pe urmă, după împotrivirile cele multe de amândouă părțile, împăratul lusti- 
nian, fiind îndemnat de eretici şi mai ales de eparhii Eterie şi Adeia, a strâns o adu- 
nare fărădelege din episcopii cei de un gând cu ei, şi a fost asta în anul al doispre- 
zecelea al patriarhiei lui Eutihie. Şi, purtând clevetiri mincinoase cu mărturii 
asupra celui nevinovat şi sfânt, a făcut asupra lui judecată nedreaptă şi a izgonit de 
pe scaun pe păstorul cel bun, pe bărbatul cel sfânt, pe drepteredinciosul arhiereu 
Eutihie. Iar în locul lui a ales pe mincinosul păstor loan, ce se numea scolastic, 
răucredincios şi clevetitor de oameni. 

Iar Sfântul Eutihie, pe 22 ianuarie, la pomenirea Sfântului apostol Timotei, a 
fost scos de mâinile ostaşilor din biserică. 


Pentru că Eterie eparhul, mergând cu arme şi cu săbii ca o fiară cumplită răcnind, a 
poruncit să tragă afară cu sila pe sfântul şi singur l-a dezbrăcat de arhiereştile 
veşminte şi l-a trimis la izgonire în ţara Amasiei. Apoi nici el însuşi n-a scăpat de 
dumnezeiasca izbândire; căci la vreme, el împreună cu cel de un gând şi de un 
obicei prieten al său Adeia, s-au lipsit de boierii, de bogății şi de viaţă. Deci, într-o 
zi amândoi, la 3 octombrie, cu dreaptă judecată au fost osândiţi la moarte pentru 
răutățile lor şi cu securea li s-au tăiat capetele. 


Iar arhiereul lui Hristos, Eutihie fiind dus în părțile Amasiei, în mănăstirea sa, 
petrecea acolo în post şi rugăciuni şi făcea multe minuni, tămăduind neputinţele 
omeneşti cu darul lui Hristos, dintre care unele se pomenesc aici. 


2 5 e 


Un oarecare om din cetatea Amasiei, ce se numea Androghin, împreună cu soţia sa 
erau în mare mâhnire, că li se năşteau copiii morți. Adică mai înainte de a ieşi din 
pântecele maicei, cel ce se năştea, murea. 


Deci, a alergat cu rugăminte şi cu lacrimi la acest arhiereu al lui Dumnezeu, pre- 
cum oarecând sumaniteanca la Elisei, ca să se roage lui Dumnezeu pentru dânşu, 
că doar şi-ar vedea viu rodul însoțirii lor. 


Iar el, ungându-i cu sfânt untdelemn de la făcătoarea de viaţă cruce şi de la icoana 
prea curatei Născătoarei de Dumnezeu, cea din Sozopoli, le-a zis: 


Iar preotul Eustatie ce era lângă dânsul - scriitorul vieţii acestuia -, a zis: "Dar de se 
va naşte parte femeiască, cum se va numi?", iar sfântul, proorocind, grăia că parte 
bărbătească se va naşte şi Petru să se numească. 


După împlinirea zilelor, a născut femeia prunc de parte bărbătească şi l-a numit 
Petru, care a fost viu şi a crescut, şi a mai născut după aceea şi alt fiu, pe care, du- 
cându-l în braţe la arhiereul lui Dumnezeu, întreba cum să-l numească. 


ia el 2 

ŞI au ajuns acei prunci în vârstă bărbătească şi moştenitori ai părinților lor. 

Un prezbiter oarecare, fiind din sfatul bisericesc, a adus pe un fiu al său de patru- 
sprezece ani, mut şi surd, cu numele Nunehie, iar sfântul, ungându-l cu sfânt unt- 
delemn, i-a deschis auzul şi i-a dezlegat limba, făcându-l a auzi şi a vorbi. 

Un oarecare din clericii bisericeşti, cu numele Chiril, avea un fiu ca de cinci ani, 
care asemenea, era mut şi jumătate mort. Și pe acela arhiereul lui Dumnezeu cu 
rugăciunea l-a făcut sănătos şi grăitor. 

Iarăşi din cetatea Zila i-au adus un prunc de patru ani, uscat, neavând decât oase şi 
pielea, care nu putea să mănânce altceva decât sugea puţin de la pieptul maicei. Şi 
acela s-a tămăduit prin mâinile sfântului, fiind uns cu untdelemn sfânt. 

Asemenea, alt prunc, fiu al unui meşter din Amasia, căzând într-o boală năpraznică 
şi fiind aproape de moarte, s-a sculat de la porţile morţii, prin rugăciunile Sfântului 
Eutihie, plăcutul lui Hristos şi cu ungerea sfântului untdelemn. 


2 oo 


O femeie dintr-un sat mergea la cetate pentru trebuinţa sa, cu fiul său de şapte ani, 
împreună cu alți oameni, dar, atingându-l vicleanul diavol, a rănit pe prunc la pi- 
cioare şi se tăvălea pe pământ, neputând nicidecum să stea pe picioarele sale. Deci, 
luându-l maica sa împreună cu călătorii, l-au dus pe mâini în mănăstire la fericitul 
patriarh, rugându-se cu lacrimi, să se milostivească pentru dânsa şi să-l tămă- 
duiască pe fiul ei. lar arhiereul, prin obişnuita lui doctorie, prin rugăciune şi prin 
sfântul untdelemn l-a făcut sănătos, încât umbla bine ca şi mai înainte. 

Aproape de cetatea Amasiei era o mănăstire de femei care se numea Flavia. De 
acolo s-a adus la sfântul o fecioară tânără, care nu putea să se împărtăşească cu 
Tainele dumnezeieşti. Căci atunci când venea vremea Împărtăşirii, îndată năvălea 
asupra ei frică şi cutremur şi strigă, întorcându-se şi fugind de sfintele Taine. Iar 
dacă cândva cu sila i se dădeau Preacuratele Taine, îndată le vărsa, ca pe o amă- 
răciune nesuferită, pentru că duhul cel viclean era într-însa. 

Deci, arhiereul lui Dumnezeu, făcând pentru dânsa rugăciuni cu dinadinsul la 
Dumnezeu, a izgonit dintr-însa duhul cel necurat. lar fecioara, dobândind tămă- 
duire, a primit fără tulburare dumnezeiasca împărtăşire, din mâinile arhiereului. 

Un tânăr care ştia bine a împodobi bisericile cu zugrăveli, lucra în casa unuia, 
Hrisatie, cetăţean al Amasiei, şi care, luând de pe pereţi zugrăveala cea veche, în- 
chipuia cu alta nouă sfintele icoane. Era acolo o închipuire veche a Venerei celei 
fără de ruşine, şi când a început a o şterge de pe perete, diavolul cel ce era în 
închipuirea aceea, i-a vătămat mâna cu o boală cumplită, care se numeşte cancer. 
Și mâna lui era o rană netămăduită, încât toţi cei ce o vedeau, ziceau: "Se cade a o 
tăia, că nu cumva tot trupul să-i putrezească”. 


lar tânărul fiind în durerea aceea şi în mâhnire mare, a alergat la plăcutul lui 
Dumnezeu, Eutihie, cu multă tânguire, cerând ajutor sănătăţii sale. 


Sfântul, făcând rugăciune către Dumnezeu pentru el şi ungându-i mâna cu unt- 
delemn sfinţit, în trei zile l-a tămăduit desăvârşit şi l-a liberat sănătos. 


Deci, cu acea mână tămăduită, tânărul acela, la locul unde luase vătămarea aceea, 
ştergând asemănarea zeiţei celei fără de ruşine, a făcut chipul celui fără de plată 
doctor al său, preasfinţitul patriarh Eutihie. 

Asemenea şi mâna altui tânăr, vătămată cu o boală netămăduită, pe care doctorii îl 
sfătuiau să o taie, a tămăduit-o sfântul. 

Iarăşi, pe un îndrăcit l-au dus la sfântul, căci se muncea cumplit în toate zilele. Pe 
acesta fericitul l-a însemnat cu semnul Sfintei Cruci şi i-a uns fruntea cu sfântul 
untdelemn, rănind puterea drăcească ca şi cu o suliță de foc şi a început cu un glas 
înfricoşat a răcni, scrâşnind cu dinţii, încât se vedea că tânărul acela era muncit nu 
de un diavol, ci de mai mulţi. După aceea, înţepenind, zăcea la pământ ca un mort 
şi după puţin timp pătimea la fel de cumplit mai multe zile. 


Sfântul se minuna, pentru ce atât de lungă vreme nu lasă îndrăcirea pe tânărul 
acela, şi a poruncit lui Eustatie, preotul său şi scriitorul vieţii acestuia, ca să întrebe 
pe acel tânăr, cine şi de unde este, ce fel îi este petrecerea şi faptele lui şi cum i s-a 
întâmplat îndrăcirea aceea. 

Deci, fiind întrebat tânărul de toate cele despre sine cu de-amănuntul, le-a măr- 
turisit, zicând: "Eu am fost monah în Mănăstirea Sfântului loan din Acropoli, şi am 
lepădat de pe mine rânduiala monahicească şi m-am dus în lume. Apoi am cu- 
noscut o femeie, cu care am făcut multe păcate, de aceea pedepsindu-mă Dumne- 
zeu, pătimesc acestea după cum vedeţi, iar voi, dacă puteţi ceva, ajuta-ţi-mă". 


Aceasta auzind-o sfântul şi făcând pentru dânsul rugăciune cu dinadinsul către 
Dumnezeu, după obiceiul său, sfătuia pe acel tânăr să se întoarcă iarăşi în mănă- 
stirea sa, la monahiceasca rânduială. 


După ce tânărul a făgăduit cu hotărâre să facă aceasta, îndată s-a izbăvit de mun- 
cirea diavolească, cu rugăciunile arhiereului lui Dumnezeu, Eutihie. 

Un om oarecare bolnav a alergat la cuviosul, cerând tămăduire, şi a luat sănătate cu 
porunca să nu bea vin niciodată. 

Alt om, ducându-se cu aproapele său la judecată, s-a judecat cu nedreptate. Dar cu 
izbândirea lui Dumnezeu, a dreptului Judecător, pierzându-și vederea ochilor, un 
an întreg nu a văzut lumina, şi ducându-l alții, a mers cu pocăință la acel făcător de 
minuni, mărturisindu-şi păcatul său şi căuta tămăduire de boala sufletească şi de 
cea trupească. Şi le-a câştigat pe amândouă prin dumnezeiasca milostivire, din 
arhiereasca putere, prin rugăciunile cele primite de Dumnezeu, ale arhiereului lui 
Hristos, Eutihie, şi s-a dus întru ale sale, văzând cu ochii ca mai înainte. 

Apoi o mulţime de bărbaţi, femei şi copii, pătimind de felurite boli, alergau la acest 
bun doctor şi toţi câştigau grabnice tămăduiri, cu rugăciunile lui. 


Se ae 2 
În timpul năvălirii perșilor, mulţi oameni din cetăţile de primprejur pustiite şi ro- 
bite, adunându-se la Amasia, fiind foamete foarte mare, acest plăcut al lui Dumne- 
zeu a făcut în mănăstirea sa ca să fie nelipsită hrana. Căci în toate zilele venind la 
mănăstirea lui popor fără de număr pentru hrană, iconomii au spus sfântului că, nu 
numai celor ce vin nu au ce să le dea, ci şi singuri monahii nu au cu ce să se hră- 
nească, fiindcă grâul şi făina s-au sfârşit. 


EI intrând în hambar şi lipsa aceea cu totul văzând-o, s-a rugat lui Dumnezeu şi 
mângâind pe fraţi, zicea: 

Și a fost aşa după credinţa şi după cuvântul sfântului. Că pâinile, împărțindu-se 
neîncetat, nu numai că nu se împuţinau, ci şi mai mult se înmulţeau. Și cu cât mai 
mult se cheltuia mâncarea la cei ce veneau, cu atât mai mult toate se înmulţeau în 
hambar şi în cămară. Deci toţi străinii şi casnicii se hrăneau din destul în zilele cele 
de foame. 


Se ae 2 
Incă şi de darul proorociei era nelipsit acest plăcut al lui Dumnezeu. Căci cu trei 
ani mai înainte de moartea împăratului Iustinian, s-a întâmplat că era în Amasia, 
Iustin, nepotul împăratului, cu boieria Curopalat. 


Și ducându-se la slujba împărătească undeva, pe acela luându-l fericitul Eutihie 
deosebi, i-a zis: 


Auzind aceasta, lustin a mulţumit lui Dumnezeu şi cerea de la sfântul său prooroc 
ajutor de rugăciuni. 


Asemenea, mai pe urmă şi lui Tiberie comitul, care avea să împărăţească după 
lustin, i-a făcut înştiinţare, prin scrisoarea sa în acest chip, scriind către dânsul pe 
când era în Asiria: 


Acest lucru s-a împlinit 
îndată. 


Murind împăratul lustinian şi venind la împărăție nepotul lui, Iustin, iar loan 
scolasticul, cel mai sus zis patriarh al Constantinopolului, sfârşindu-şi viaţa, prea 
sfințitul patriarh Eutihie, după cei doisprezece ani şi opt luni ai izgonirii sale, s-a 
întors la scaun cu negrăită bucurie a întregului popor, întâmpinându-l toţi pe mare 
şi pe uscat şi strigând: "Bine este cuvântat cel ce vine întru numele Domnului!" 

ȘI şi-a luat scaunul său într-o zi de Duminică, în trei zile ale lunii octombrie, în 
care, nu cu mult înainte, cu judecată noului împărat, vrăjmaşii lui cei mai sus amin- 
tiți, eparhii Eterie şi Adeia, au fost pedepsiţi cu moartea. 


Și a petrecut celelalte zile ale vieţii sale în pace, împodobind Biserica cu drepte 
învățături şi cu faceri de minuni. Pentru că omorul ce era, cu rugăciunea l-a potolit 
şi pe cei bolnavi i-a tămăduit. 


După aceea şi el singur vrând să plătească fireasca datorie, a căzut în boală tru- 
pească, la praznicul prea luminatei Invieri a lui Hristos şi a venit să-l cerceteze 
dreptcredinciosul împărat Tiberie. 


EI a proorocit împăratului, că degrabă după dânsul se va sfârşi, lucru care s-a şi 
împlinit. Că, îmbolnăvindu-se prea sfințitul Eutihie în săptămâna luminată, a che- 
mat în Duminica Tomei tot clerul său şi dându-le pace, binecuvântare şi cea din 
urmă sărutare, după ce a înnoptat, a adormit cu somnul morţii celei vremelnice 
întru Domnul. Iar sfântul lui suflet s-a dus în ziua cea neînserată şi veşnică la sfinţii 
ierarhi. 


A Stat pe scaun, după întoarcerea sa din surghiun, patru ani şi şase luni, iar toţi 
anii de la naşterea sa au fost şaptezeci. 


ŞI a fost îngropat cu slavă în biserica apostolilor, înaintea treptelor altarului, unde 
erau moaştele Sfinţilor apostoli Andrei, Timotei şi Luca. 


După mutarea preasfințitului patriarh Eutihie, drepteredinciosul împărat Tiberie a 
trăit numai patru luni şi trei zile şi s-a săvârşit cu pace, după proorocia sfântului. 


Iar noi pentru toate acestea, să slăvim pe Tatăl, pe Fiul şi pe Sfântul Duh, pe Dum- 
nezeu în Treime. Amin. 


Notă - Nechifor scrie în cartea a 17-a, capitolul 31, că împăratul Iustinian când era 
să moară, urmând marelui împărat Constantin - care fiind aproape de sfârşitul său, 
şi-a făcut testament, ca prea sfinţitul Atanasie cel mare să se întoarcă la al său 
scaun; aşa a făcut şi Iustinian, poruncind cu aşezământ lui Iustin nepotul său, care 
avea să ia împărăţia după dânsul, ca pe prea sfințitul patriarh Eutihie să-l întoarcă 
la scaunul Patriarhiei Constantinopolului. 


Deci este şi aceasta de crezut, că înaintea sfârşitului său, împăratul s-a lepădat de 
cel mai de sus eres şi s-a sfârşit în dreapta credinţă. De aceea cu cei dreptere- 

dincioşi împărați pe acela îl pomeneşte Biserica şi întotdeauna îi face pomenirea 
lui la 11 noiembrie, pentru lucrurile cele multe şi bune ale lui, pentru osârdia către 
Dumnezeu şi pentru pocăinţa lui. 

Sfântul ierarh Eutihie, patriarhul Constantinopolului - drumul spre sfinţenie 


Crescut de bunicul său, un preot făcător de minuni, Sfântul Eutihie a ajuns să fie 
arhimandrit, iar patriarhul Mina i-a profețit faptul că îi va ocupa scaunul, ceea ce s- 
a şi întâmplat, la scurt timp. 


Născut în vremea împăratului lustinian, în Frigia, a fost crescut de bunicul său, Isi- 
hie preotul, care se învrednicise de darul facerii de minuni. 


Crescut în dreapta credinţă, a ajuns în cele din urmă arhimandrit, fiind trimis la al 
V-lea Sinod de la Constantinopol, ca locţiitor al arhiereului. 


Acolo, mirându-se toţi de dragostea lui pentru Scripturi, i s-a profețit de către pa- 
triarhul Mina că va ajunge să îi ia locul. Ceea ce s-a şi întâmplat, căci la scurtă vre- 
me patriarhul a trecut la cele veșnice, iar Sfântul Eutihie a fost numit în locul ace- 
stuia. 


Din invidia diavolului, acesta a căzut într-o erezie şi a fost izgonit. Petrecând 12 
ani la mănăstirea Amasiei, şi-a luat iarăşi scaunul de patriarh, iar după încă doi ani 
s-a mutat la cele veşnice, după ce i-a prorocit împăratului Tiberiu că va fi ales. 


Moaștele sale au fost îngropate alături de moaştele Sfinților apostoli Andrei, Timo- 
tei şi Luca. 

Diac. lulian Dumitraşcu - Calendar Ortodox - Sfântul sfinţit mucenic Irineu, 
episcop de Sirmium; Sfântul ierarh Eutihie, patriarhul Constantinopolului; 
Sfântul cuvios Grigore Sinaitul şi Platonida 


Sfântul mucenic Irineu 


Sfântul mucenic Irineu, a fost episcop în oraşul Sirmium - astăzi Sremska Mitro- 
viţa Serbia - din provincia romană Pannonia Inferioară, răspândind cu succes 
creştinismul în acele ţinuturi şi călăuzindu-i pe oameni pe calea mântuirii. 


Pe vremea marii persecuții împotriva creştinilor declanşată la ordinul împăratului 
Dioclețian, mărturisindu-şi în continuare credinţa în Hristos şi refuzând închinarea 
la idoli, Irineu a fost chinuit şi martirizat prin decapitare, la 6 aprilie 304. 


Dintr-un Act martiric aflăm că Sfântul Irineu era episcop în scaunul de la Sirmium 
şi că a fost judecat şi condamnat la moarte de Probus, guvernatorul provinciei ro- 
mane Pannonia Inferioară, în anul 304, pe baza edictelor împotriva creştinilor 
decretate de împăratul Dioclețian în anii 303 şi 304. 


La ordinul expres al Caesarului Galerius, în provinciile dunărene Illyricum şi 
Pannonia Inferior, în care creştinii erau numeroşi, au fost puse în aplicare edictele 
imperiale de persecutare a creştinilor. Printre creştinii arestaţi şi aduşi la judecată s- 
a numărat şi Irineu, tânărul episcop al cetăţii Sirmium. 

Acesta era căsătorit şi avea copii mici, întrucât pe atunci episcopii erau fie monahi, 
fie căsătoriţi - regula privitoare la celibatul episcopilor avea să fie prevăzută mai 
târziu, în cadrul Sinoadelor Ecumenice. 


Pentru credința sa în Hristos, episcopul Irineu a fost adus în faţa guvernatorului 
Probus. La porunca de a jertfi zeilor, Probus s-a lovit de refuzul stăruitor al tână- 
rului episcop. Pentru aceasta, Irineu a fost supus la chinuri, dar pe toate le răbda cu 


COD RA 


zând ce suferinţe îndura, îl sfătuiau să se supună poruncii împăratului. 


Guvernatorul Probus, iscusit în a apela la grijile lumegşti pentru a-i face pe creştinii 
mai slabi să renunţe la credinţă pentru a-şi salva viaţa, l-a mai ispitit o dată pe Iri- 
neu, folosindu-se de copiii acestuia. 


I-a cerut să jertfească idolilor pentru aceşti copii, ca să nu rămână orfani. Nici 
aceasta ultima încercare nu a reuşit, astfel că Probus a dat sentinţa: să fie aruncat în 
râul Sava, un afluent al Dunării. Singura dorinţă a episcopului Irineu a fost să fie 
ucis cu sabia. 


Conform Actului martiric, a fost adus la locul de osândă - podul Basent de peste 
râul Sava - unde a fost tăiat de ostaşi cu sabia şi aruncat în râul Sava. Acestea se 
întâmplau în ziua de 6 aprilie, anul 304. 


Sfântul ierarh Eutihie 

Sfântul ierarh Eutihie a fost patriarh în Constantinopol şi a apărat cu tărie Biserica 
împotriva ereticilor. 


Sfântul Eutihie s-a născut în provincia Frigia din Asia Mică și a fost crescut de pă- 
rinți bine cunoscuţi şi credincioşi. 


De la o vârstă fragedă, viitorul sfânt a studiat ştiinţele. În timpul acestor studii, 
Eutihie a aflat cu cât mai măreaţa este înţelepciunea lui Dumnezeu în comparație 
cu orice ştiinţa. După ce a realizat aceasta, el s-a alăturat unei mânăstiri din Amasia 
pentru a-şi trai viaţa în slujba Domnului. 


Sfântul a primit aprobarea Sfântului patriarh Mina de Constantinopol pentru a de- 
veni succesorul acestuia deoarece starea sănătății lui Mina se înrăutățise. Chiar 
apostolul Petru a apărut într-o vedenie a împăratului lustinian cel mare insistând ca 
Eutihie sa devină patriarh. 

În primii ani ca patriarh, Eutihie a convocat Sinodul V Ecumenic. Însă, deoarece 
chiar împăratul Iustinian ar fi fost înșelat, Eutihie a avut mai mari probleme lup- 
tându-se cu erezia aftartodochetismului care susținea ca lisus Hristos nu putea sa 
sufere în timpul morţii de pe Cruce. Împăratul s-a mâniat pe Eutihie şi l-a trimis în 
exil la o mănăstire a Amasiei în anul 565. 


Trăind o viaţă ascetică în exil, sfântul a continuat să slujească Domnului cu sâr- 
guință. A vindecat bolnavi şi a dezlegat pe mulți. 


După ce perșii au invadat și ruinat Amasia, sfântul s-a rugat Domnului ca grânele 
strânse sa nu se termine; rugăciunea 1-a fost ascultată. De asemenea Eutihie a 
primit darul profeție, el prezicând succesorii lui lustinian. 


După doisprezece ani de exil, în anul 577, Eutihie s-a întors la poziţia ce 1 se cu- 
venea. 


La data de 6 aprilie, anul 582, şi-a adunat clerul după care a adormit în pace. 

Troparul, glas 4: Îndreptător credinţei şi chip blândeţelor, învăţător înfrânârii te-a 
arătat pe tine, turmei tale, adevărul lucrurilor. Pentru aceasta ai dobândit cu sme- 
renia cele înalte şi cu sărăcia cele bogate; părinte ierarhe Eutihie, roagă pe Hristos 


Dumnezeu să mântuiască sufletele noastre. 


Sfântul cuvios Grigorie Sinaitul 

Troparul, glasul al 8-lea: Biserică şi preot al Duhului, rai al harului şi de minuni 
făcătoare smerenie te-ai arătat, Sfinte Grigorie. Căci nedespărţit de dragostea lui 
Hristos, cu apostolească râvnă Sfintei Treimi ai liturghisit şi ai aprins în inimi focul 
ceresc al isihiei. Pentru aceasta, ca unui grabnic ajutător şi luminător, cu credință 
îu strigăm: Roagă-te, părinte, să aflăm iertare şi har de la Dumnezeu şi sufletelor 
noastre mare milă! 


Sfânta cuvioasă Platonida diaconiţa din Nisibe (308) 


Sfânta Platonida a fost diaconiță, dar s-a retras în deşertul Nisibis (Nisibe), unde a 
organizat o mănăstire de maici, cu reguli foarte stricte de vieţuire. Maicile mâncau 
o singură dată pe zi şi, când nu aveau pravilă, se ocupau cu treburi mănăstirești şi 
diferite ascultări. 


Vinerea, când se cinstesc Patimile Mântuitorului pe Cruce, nu se mai lucra nimic şi 
călugărițele erau în biserică de dimineaţa până seara, când între slujbe citeau din 
Sfânta Scriptură şi din interpretările acesteia. 


Sfânta Platonida a fost pentru toate maicile un exemplu viu de viaţă monahiceas- 
că, sfinţenie, smerenie şi dragoste de aproapele. 


Ajungând la o vârstă înaintată, sfânta Platonida s-a dus în pace la Domnul în anul 
308. 

Proloagele din 6 aprilie 


Luna aprilie în 6 zile: pomenirea celui întru Sfinţi, părintele nostru Eutihie, pat- 
riarhul Constantinopolului 


Părintele nostru şi marele arhiereu, a fost din Frigia, dintr-un sat ce se chema Tia- 
comi ȘI a trăit pe vremea împărăției marelui Justinian. De la vârsta de 12 ani, a ră- 
mas lângă bunicul său, Isihie preotul în Constantinopol, care l-a crescut în frica lui 
Dumnezeu, adăpându-l la izvorul curat de învățătură al dreptei credinţe. 


Deci, căutând înțelepciunea cea de sus, fericitul acesta sporea în cunoașterea Sfin- 
telor Scripturi, şi având darul cuvântării, se nevoia arătând poporului comoara de 
înțelepciune, dăruită de Dumnezeu nouă, în Sfintele cărți şi avea pe atunci, 30 de 
ani, dorind să slujească lui Dumnezeu şi pe oameni. 


Faima lui ajunsese până la episcopul Amasiei, care l-a chemat şi l-a făcut citeţ, iar, 
mai apoi, l-a sfințit diacon şi preot în biserica de acolo. Deci, s-a statornicit la mă- 
năstirea zidită în Amasia, de episcopii Meletie şi Selevchie şi, acolo, s-a făcut mo- 
nah, iar, mai pe urmă, a primit cinstea de arhimandrit. 


Într-acea vreme, Justinian împăratul a chemat, la al cincilea Sinod a toată lumea, 
pe patriarhii şi pe toţi drepteredincioșii arhierei de pretutindeni. Este singurul 
Sinod a toată lumea, la care a luat parte un papă al Romei, în persoana Papei Vi- 
gilius (537-555). Numai episcopul Amasiei, fiind bolnav, n-a cutezat a călători, ci, 
a trimis în locul său, pe fericitul Eutihie arhimandritul, în Constantinopol, la Sinod. 


Aici, el s-a deosebit, cu totul, prin înalta înțelepciune și temeiurile noi din Scrip- 
tură, pe care le-a înfățișat, încât, toţi arhiererii, cât şi însuși împăratul, i-au arătat 
multă dragoste şi deosebită cinste, iar bătrânul patriarh Mina, prin dumnezeiască 
descoperire, a zis că Eutihie avea să fie urmașul său la Patriarhia ecumenică, lucru 
care s-a şi întâmplat cu adevărat. 

ȘI, îndată, după moartea fericitului Mina patriarhul, trimițând alai împăratul, a adus 
pe sfântul din Amasia și l-a aşezat patriarh al prea luminatei cetăți a Constan- 
tinopolului, cu judecata tuturor arhiereilor şi a tot poporul şi pentru împlinirea în- 
tregii Biserici. 


Dar vrăjmașul diavol, neputând suferi pacea Bisericii, a născut în mintea unor rătă- 
ciți, învățătura greșită, că trupul Domnului Hristos, născut din Fecioară, a fost 
nestricăcios, adică n-a fost supus patimilor, foamea, setea, durerea, moartea, decât 
ca o părere. Și la rătăcirea aceasta s-a alăturat şi împăratul, o vreme. Deci, apărând 
dreapta credinţă a Bisericii, Sfântul patriarh Eutihie a stătut tare împotriva rătăcirii. 


Ca urmare, din porunca împăratului, a fost batjocorit şi izgonit din scaunul său şi 
dus la mănăstirea sa din Amasia, unde a petrecut, în strâmtoare și în surghiun, timp 
de doisprezece ani. 


La moartea împăratului Justinian, luând împărăția Justin şi Tiberiu, uciderile şi pri- 
goana au încetat şi patriarhul Eutihie a fost adus, iarăşi, la cârma Bisericii, spre bu- 
curia tuturor dreptcredincioşilor. 


Și, păstorind încă patru ani Biserica, Sfântul patriarh Eutihie s-a mutat la Domnul, 
în Duminica Tomei, cinstit de toată lumea creştinească, ca un mărturisitor şi stâlp 
al dreptei credinţe. 


Intru această zi, pomenirea Sfântului Irineu, episcopul. 


La începutul secolului al IV-lea, păstorea la Sirmium, (azi Mitroviţa),reşedinţa pro- 
vinciei romane Pannonia Inferior, un episcop cu numele de Irineu. În urma mai 
multor edicte potrivnice noii credinţe, a început în provinciile dunărene ale Illy- 
ricului, unde creştinii erau numeroşi, cea mai grea persecuție cunoscută până atunci 
în Imperiul Roman. Astfel, a fost arestat de către prigonitori şi episcopul Irineu. 


Din actul său martiric, alcătuit după procesul-verbal de judecată, aflăm că Sfântul 
Irineu era episcopul Bisericii din Sirmium. Probus - guvernatorul provinciei i-a 
poruncit Sfântului Irineu să se supună poruncilor împărăteşti şi să jertfească zeilor, 
renunțând la credinţa sa în Domnul lisus Hristos. 


Dar alesul Domnului a amintit cu hotărâre adevărata credință: "Cel ce jertfeşte la 
alți dumnezei, afară de Domnul, să se piardă!" (Ies. 22, 20). 

Demnitarul împărătesc i-a repetat şi acestui episcop ceea ce spusese unor martiri 
judecaţi mai înainte: ori îşi păstrează viaţa, ca păgân, ori va muri în chinuri, ca alți 
creştini. 


Dar fericitul Irineu, luminat de Duhul Sfânt, i-a precizat: "Mi s-a poruncit să pri- 
mesc mai degrabă chinurile decât să sacrific demonilor, tăgăduind pe Dumnezeu". 


Perseverând în gândurile sale diabolice, ocârmuitorul i-a repetat că, de nu Jertfește, 
va porunci să fie dus la chinuri. 


lar Sfântul Irineu, cu chipul transfigurat de lumina cea neînserată, i-a mărturisit: 
"Mă bucur de vei face-o, ca să fiu şi eu părtaş la suferințele Domnului". 


Atunci nelegiuitul a poruncit să fie supus caznelor. Şi pe când îl chinuiau cu cea 
mai mare cruzime, Probus i s-a adresat din nou, îndemnându-l să jertfească zeilor. 


Dar Sfântul Irineu a răspuns că suferinţele sale sunt, în realitate, o dreaptă măr- 
turisire a credinţei sale în Dumnezeul căruia l-a jertfit întotdeauna. 


Venind însă părinţii lui, rudeniile şi văzând cât era de schingiuit, îl rugau să se su- 
pună poruncii păgânului. Toţi plângeau pentru tinereţea şi frumuseţea lui şi-l în- 
demnau să jertfească zeilor. Se auzeau acolo bocetele rudelor, plânsul slujitorilor, 
vaietele prietenilor, care, cu toţii, lăcrimau şi-l rugau: "Ai milă de floarea tinereții 
tale !" 


Dar Sfântul Irineu, cuprins de o dorință mai înaltă, având înaintea ochilor porunca 
Domnului care a zis: "lar de cel ce se va lepăda de Mine înaintea oamenilor și Eu 
Mă voi lepăda de el înaintea Tatălui Meu, care este în ceruri" (Matei 10, 33), n-a 
răspuns nimănui, căci se grăbea să ajungă la împlinirea chemării celui de sus. 


Văzând că nu-l poate convinge cu atâtea mijloace de tortură să se lepede de cre- 
dinţa în Mântuitorul şi să jerfească zeilor, Probus a poruncit ca Sfântul Irineu să fie 
pus sub pază la închisoare. 


După oarecare timp, aflându-se din nou la judecată, guvernatorul a poruncit să fie 
adus iarăşi sfântul, la miezul nopţii, insistând să jertfească zeilor spre a fi cruțat de 
alte cazne. 


Iar episcopul, plin de curaj, nu s-a înduplecat: "Fă ceea ce ţi s-a poruncit, iar acea- 
sta să n-o aștepți de la mine !" 

Păgânul, mânios, a poruncit atunci ca Sfântul Irineu să fie bătut cu vergi. lar acesta 
a mărturisit plin de nădejde: "Am pe Dumnezeu, căruia am învăţat să-l slujesc din 
copilărie. Lui mă închin. El mă întăreşte în toate şi Lui îi aduc jertfă, iar zeilor fă- 
cuți de mâini omeneşti nu li se cuvine nici o cinstire”. 


Probus l-a ameninţat cu moartea. La auzul acestor cuvinte, a grăit cu nădejde: 
"Sunt ferit, continuu de moarte, când, prin chinurile pe care cred că mi le-ai făcut, 
dar pe care nu le simt, primesc pentru Domnul viaţa cea veşnică”. "Să ştii, o 
Probus, că există o învățătură a Domnului meu lisus Hristos care spune: "Cel ce 
iubeşte pe tatăl ori pe mamă mai mult decât pe Mine nu este vrednic de Mine; cel 
ce iubeşte pe fiu ori pe fiică mai mult decât pe Mine nu este vrednic de Mine” 
(Matei 10, 37). 


Astfel, Sfântul Irineu, privind spre cer la Dumnezeu și luând aminte la făgăduinţele 
Lui, dispreţuind amăgirile lumești, mărturisea că el nu cunoaşte şi nu are nici un 
părinte, afară de Dumnezeu. 


Tulburat, Probus, care se ferea să-l facă martir, a mai stăruit pe lângă statornicul 
păstor, spunându-i: "Te sfătuiesc, tinere, jertfeşte, ca să nu te dau chinurilor”. 


"Fă ceea ce vrei, a răspuns Sfântul Irineu. Vei vedea chiar acum câtă putere de răb- 
dare îmi va da Domnul Hristos faţă de cursele tale”. 


In cele din urmă, guvernatorul Probus, mânios că nu-l poate convinge să renege pe 
Domnul Hristos, a poruncit ca Sfântului Irineu să i se taie capul cu sabia, iar trupul 
său să fie aruncat în râul Sava, care se varsă în Dunăre. 


Sfântul Irineu, primind moartea ca pe o a doua biruință, mulţumind lui Dumnezeu, 
s-a rugat: "Iţi mulţumesc, Doamne, lisuse Hristoase, care prin felurite pedepse și 
chinuri mi-ai dat tărie şi m-ai socotit vrednic să mă fac părtaş slavei Tale celei veş- 
nice”. 


ȘI, după ce a ajuns la podul care se numește al lui Basent, dezbrăcându-se de 
hainele sale şi ridicând mâinile spre cer, s-a rugat fierbinte: "Doamne lisuse Hris- 
toase, care ai binevoit să pătimeşti pentru mântuirea lumii, fă să se deschidă ce- 
rurile, ca îngerii să primească sufletul robului Tău, Irineu, cel ce moare pentru nu- 
mele Tău și pentru poporul care sporește în credinţa Bisericii soborniceşti. Pe 
dreptslăvitorii creştini întăreşte-i în credinţa ortodoxă”. 

Și astfel, fiind tăiat cu sabia de către ostaşi, a fost aruncat în râul Sava. Urmașii 
acestora au transmis din veac în veac faptele de îngerească statornicie în credință şi 
de putere de jertfă ale Sfântului Irineu de la Sirmium, pentru ale cărui rugăciuni 
Doamne Iisuse Hristoase mântuieşte-ne pe noi. Amin. 


Intru această zi, cuvânt despre călugării, cei împăcaţi de un ucenic. 

Era un sihastru cu mare socotință şi voia să petreacă într-o chilie, dar nu a aflat 
atunci chilie. lar alt bătrân, înştiințându-se despre sihastru şi având acolo o chilie 
goală, a rugat pe acela să stea în acea chilie, până ce va afla alta. Şi acela, mergând, 
a stat într-însa. 

lar unii din cei ce stăteau în locul acela, veneau la dânsul, ca la un străin, adu- 
cându-i ceea ce puteau fiecare, şi el, luându-le, îi primea pe dânşii. lar bătrânul, cel 
ce îi dăduse chilia, a început a-l asupri şi a-l grăi de rău şi a zice: "Eu mulţi ani am 
aici, cu multă nevoinţă, şi nimeni, nu vine la mine, iar acesta, puţine zile are, şi 
iată, câți vin la dânsul !" 

ŞI a zis ucenicului său: "Mergi şi zi-i lui: "Du-te de aici, că îmi trebuie chila”. 

Iar ucenicul, venind la el, a zis: "Intreabă părintele meu, cum te afli ?" 


lar el a zis: "Să se roage pentru mine, că m-am îmbolnăvit de stomac". 


ŞI, întorcându-se la cel ce îl trimisese, a zis: "Bătrânul a spus că, iată, îşi caută altă 
chilie și se va duce”. 


lar, după două zile, a zis iarăşi ucenicului: "Du-te şi spune-i lui că, de nu se va du- 
ce, vin €u şi-l scot pe el cu toiagul”. 


Iar fratele, mergând, iară a zis către sihastru: " 


A auzit părintele meu că ești bolnav şi iarăși se mâhneşte şi m-a trimis ca să te cer- 
cetez”. 


Răspunsu-i-a lui acela: "Spune-i lui că sunt sănătos". 


Deci, a venit la bătrânul său şi i-a zis: "A spus că, până Duminică, iese cu voia lui 
Dumnezeu". 

Iar, după ce a trecut Duminica şi n-a ieşit sihastrul, bătrânul, luând un toiag, s-a dus 
să-l gonească. 


Și mergând el, ucenicul i-a zis: "Să merg eu mai înainte, ca nu cumva să se afle 
acolo cineva şi să se smintească". Iar acela i-a dat voie. 


Și fratele pornind mai înainte, a zis către sihastrul: "Părintele meu vine ca să te 
mângâie şi să te ia la chilie. Iar acela, cum a auzit de dragostea bătrânului, a ieşit 
întru întâmpinarea lui și 1-a pus lui metanie de departe, zicând: "Eu vin la sfinția ta, 
şi nu te supăra, părinte." 


lar Dumnezeu, văzând lucrarea ucenicului, a umilit pe bătrânul lui şi acesta, arun- 
când toiagul, a alergat spre închinăciunea celuilalt şi s-a închinat lui şi l-a dus la 
chilia sa, ca pe unul ce nu ar fi auzit nimic din cele ce spusese el şi a zis către uce- 
nic: "Nimic nu i-ai spus lui, din cele ce ţi-am zis ţie ?" 


Iar el, a răspuns: "Așa, nimic". 


Și aceasta auzind bătrânul, mult s-a bucurat şi a cunoscut că fusese lucrarea vrăj- 
mașului. Și atunci s-a liniștit bătrânul şi, căzând la ucenicul lui, i-a zis: "Tu să-mi 
fii mie părinte şi eu ţie ucenic, că prin lucrarea ta, s-au mântuit sufletele noastre”. 


Intru această zi, cuvânt al Sfinţilor părinţi, ca să nu asuprim pe văduve şi pe să- 
raci 


Împărați de sunteţi sau dregători ori judecători, să socotiți care de la cine aţi luat 
stăpânirea ? Sau cine v-a dat vouă stăpânirea şi cinstea, mintea şi înțelepciunea, ca 
să învățați popoarele? Deci, aşa grăieşte Domnul: "Auziţi, dregători și judecători ai 
oamenilor, să nu scoateţi drept pe cel vinovat, pentru mită şi să nu vă ruşinaţi de 
faţa celui puternic. Să izbăviţi pe cel asuprit, ca şi voi să fiți izbăviţi în ziua cea 
înfricoşătoare. Deci, la orice văduvă şi sărac să nu faceţi rău, ca să nu se mânie cu 
iuțime Domnul, asupra voastră”. Că, zice, prin proorocul Isaia: "De vei face rău cu 
nedreptate săracului sau văduvei şi, dacă în amărăciunea sufletului lor, suspinând, 
vor striga către Mine, degrabă le voi auzi strigarea lor. Și voi slobozi asupra voa- 
stră mânia Mea şi vă voi pierde năprasnic și vor rămâne femeile voastre văduve, iar 
fini voştri săraci şi nimeni nu-i va milui pe dânșii”. 


Deci, cela ce râvnește la averea săracului și a văduvei şi poftește să o ia pe aceea, 
pedeapsă va lua de la Dumnezeu, pentru că Domnul cel puternic îi răzbună pe ei, 
zicând: "Eu sunt tatăl săracilor şi al văduvelor şi îi voi izbăvi pe ei, din mâna celor 

puternici". Amar celui ce face nedreptate văduvei, mai bine ar fi fost lui, ca să 
arunce foc în casa sa, decât, pentru suspinul acestora, să fie aruncat în focul 
gheenei. 


Drept aceea fără cercetare, să nu primeşti clevetirile împotriva săracilor şi a vă- 
duvelor şi să nu crezi degrabă pe cei ce îi pârăsc, de care să te păzești, ca de niște 
laţuri ale diavolului. 


Iar mai mult să ascultați Scriptura, care zice: "Săracului tu să-i fii ajutător şi bine te 
va cuvânta gura văduvelor". Să fii săracilor ca un tată, şi, în locul bărbatului, să ai 
grijă de văduve şi rugămintea celui asuprit, degrabă să o asculți, pentru că aceasta, 
mare faptă bună este înaintea lui Dumnezeu, adică, a împărți averea la săraci şi la 
văduve şi a milui şi a mângâia pe cei din necazuri. Mai bine este să-şi câștige 
cineva nume bun, cu binecuvântare decât bogăție multă, cu blestem. 


Iar de te-a pus pe tine împăratul în dregătorie mare şi vin la tine mari şi mici, slă- 
viţi şi neslăviţi, aducându-ţi ție daruri şi cinste, atunci bine este să socoteşti că de la 
Dumnezeu ţi s-a dăruit ţie acestea. Dar tare să te fereşti, ca să nu aduni cu păcat, că 
nedreptate este când cineva îți dă plată, vrând să biruiască pe al său plâns; ia 
aminte, să nu judeci cu nedreptate pe omul cel făcut după chipul lui Dumnezeu, 
pentru care Hristos sângele Său Și-a vărsat. Că blestemat este, zice, tot cela ce 
judecă cu nedreptate şi osânda Domnului asupra lui, nevindecată, până în veac, va 
rămâne. Că focul va mistui casele celor ce iau mită. ȘI fiii lor vor suferi pentru 
mita părinților lor, pe care cu nedreptate au luat-o. Cele ce le-aţi adunat de la 
văduve şi de la săraci, acelea ca focul cel nestins vor fi spre arderea sufletelor 
voastre. Pentru aceea îngrijiţi-vă de sufletele voastre . 

Eutihie (în greacă Evrwyuoc, transliterat: Eutihios; n. 512 d.Hr.,| Frigia, Turcia - d. 
5 aprilie 582 d.Hr., Constantinopol, Imperiul Roman de Răsărit), considerat sfânt 
în tradiţiile creştine catolică şi ortodoxă, a fost patriarh al Constantinopolului între 
anii 552 şi 565 şi apoi între anii 577 şi 582. EI este prăznuit ca sfânt de Biserica 
Ortodoxă în ziua de 6 aprilie şi este menţionat în colecția „Corpus Juris Canonici” 
a Bisericii Catolice. Activitatea sa de patriarh, care s-a desfăşurat în timpul împăra- 
tului lustinian cel mare, a fost marcată de conflicte atât cu autoritatea imperială, cât 
ŞI cu cea papală. 


Date personale 

Născut: 512 d.Hr. Frigia, Turcia 

Decedat: 5 aprilie 582 d.Hr. (70 de ani) Constantinopol, Imperiul Roman de Răsă- 
rit 

Religie: creştinism ortodox 

Ocupaţie: preot; scriitor 

Limbi vorbite: limba greacă veche 

Funcția episcopală 
Tinereţea 


Cariera lui Eutihie este bine documentată: o biografie completă, alcătuită de cape- 
lanul său Eustatie din Constantinopol, a fost transmisă intactă până în prezent. 


Eutihie s-a născut în oraşul Theium din Frigia. Tatăl său, Alexandru, era un general 
aflat sub comanda faimosului comandant militar bizantin Belisarie. Eutihie a fost 
educat de la vârsta de 12 ani în spirit evanghelic de bunicul său, Isihie, care era 
preot la Constantinopol şi a ajuns un bun cunoscător al Scripturii. A fost chemat în 
orașul Amasia de episcopul local, fiind hirotonit diacon şi apoi preot. 


Eutihie s-a călugărit, la vârsta de 30 de ani, într-o mănăstire din Amasia și a ajuns 
arhimandrit la Constantinopol, fiind respectat de Mina, patriarhul Constantino- 
polului. Patriarhul Mina a murit în anul 552, iar, în aceeaşi zi, împăratul lustinian 
cel mare l-a numit pe Eutihie în rangul de patriarh. 


Prima perioadă ca patriarh 


Papa Vigiliu se afla la Constantinopol atunci când Eutihie a devenit patriarh. 
Eutihie i-a trimis scrisoarea obişnuită care anunța numirea sa şi o mărturisire de 
credință complet ortodoxă a Bisericii Creştine care era unită în acea vreme. În ace- 
laşi timp, papa l-a îndemnat să convoace şi să prezideze sinodul care urma să ana- 
lizeze Controversa celor Trei Capitole. Vigiliu şi-a dat mai întâi şi apoi şi-a retras 
consimțământul pentru convocarea sinodului. În ciuda refuzului papei de a par- 
ticipa, sinodul s-a întrunit la 5 mai 553 la Constantinopol, iar Eutihie s-a aflat la 
conducerea adunării, împreună cu patriarhi Apollnarius al Alexandriei şi Do- 
mninus al Antiohiei (numit „Domnus al III-lea”). La a doua sesiune, papa a 
absentat din nou, invocând probleme de sănătate. Actul de adeziune al lui Eutihie 
la hotărârile acestui sinod, care s-a încheiat la 2 iunie 553 şi a fost recunoscut 
ulterior drept al Sinodul al V-lea Ecumenic, este un rezumat al decretelor care 
condamnau cele trei capitole. 


Eutihie fusese susţinut în tot acest timp de împărat. EI a alcătuit decretul Sinodului 
împotriva celor trei capitole. În anul 562, a sfinţit noua biserică Hagia Sofia. Cu 
toate acestea, Eutihie a intrat într-un conflict violent cu lustinian în 564, atunci 
când împăratul a adoptat principiile aftardochetiştilor, o sectă a creştinilor necal- 
cedonieni care credeau că trupul pe care l-a avut Hristos pe pământ era incoruptibil 
('aphthorâ) şi nu era supus durerii, şi a încercat să le impună ca dogmă ortodoxă. 

Într-o scrisoare lungă, patriarhul Eutihie a susținut incompatibilitatea între credin- 
țele aftartodochetiştilor şi Scriptură. Împăratul Iustinian a insistat totuşi ca el să 
subscrie acestei credinţe. Atunci când Eutihie a refuzat să facă acest compromis, 
Iustinian a ordonat arestarea lui. 


La 22 ianuarie 565, în ziua prăznuirii Sfântului Timotei, Eutihie celebra Liturghia 
în biserica din vecinătatea Palatului Hormisdas, atunci când soldaţii au pătruns în 
reşedinţa patriarhală, au intrat în biserică și l-au luat cu ei pe patriarh. 


Arestarea şi exilul lui Eutihie 


Eutihie a fost transportat mai întâi la o mănăstire numită Choracudis, iar a doua zi 
la mănăstirea Sfântului Osias din apropiere de Calcedon. Opt zile mai târziu, lus- 
tinian a convocat o adunare a prinților și prelaților, în faţa căreia l-a convocat pe 
Eutihie. Acuzaţiile formulate împotriva lui au fost banale: că a folosit unguente, că 
a mâncat „carne fragedă” şi că s-a rugat perioade lungi. După ce a fost convocat de 
trei ori, Eutihie a răspuns că va veni doar dacă va fi judecat canonic potrivit 
demnităţii sale şi la solicitarea clerului său. Destituit în lhpsă din rangul de pa-triarh 
şi trimis pe insula Principus („Insula prinţului”) din Propontis, iar mai târziu la 
vechea sa mănăstire din Amasia, unde a trăit în exil timp de 12 ani şi 5 luni. 


Intoarcerea şi a doua perioadă ca patriarh 


La moartea lui loan Scolasticul, pe care Iustinian îl aşezase în scaunul pa-triarhal, 
poporul Constantinopolui a cerut întoarcerea lui Eutihie. Iustin al II-lea îi succe- 
dase lui lustinian în 565 şi îl asociase cu el la domnie pe tânărul Tiberiu, care fu- 
sese numit Cezar în 574. 


În octombrie 577, cei doi împărați au trimis o delegaţie la Amasia pentru a-l re- 
aduce pe Eutihie înapoi la Constantinopol. Mărturiile contemporane susțin că, 
atunci când el a intrat în oraş, un grup mare de oameni l-a întâmpinat, strigând cu 
voce tare: „Binecuvântat este cel ce vine întru numele Domnului” şi „Slavă întru 
cei de sus lui Dumnezeu şi pe pământ pace”. Imitând intrarea lui lisus în Ierusalim 
(menționată în Matei 21:1-11 şi loan 12:12-18), el a intrat în oraş călare pe un mă- 
găruş, călcând peste veşminte întinse pe pământ, fiind întâmpinat de o mulțime de 
oameni purtând frunze de palmier, dansând şi cântând. Întregul oraş a fost ilu- 
minat, au avut loc banchete publice şi au fost inaugurate clădiri noi. 


A doua zi el s-a întâlnit cu cei doi împărați şi a fost primit cu o „onoare vizibilă” în 
Biserica „Sfânta Fecioară Maria” din Vlaherne. Apoi a mers la Hagia Sofia, a urcat 

la amvon şi a binecuvântat mulțimea mare de oameni. I-au trebuit şase ore să 
împărtăşească mulțimea, deoarece toţi oamenii doreau să primească împărtăşania 
din propriile sale mâini. 


Credinţele ulterioare şi moartea 


Spre sfârşitul vieţi sale, Eutihie a susținut că după înviere corpul va fi „mai fin 
decât aerul” şi nu va mai fi un lucru tangibil. Această opinie a fost considerată ere- 
tică, deoarece a fost interpretată ca o negare a doctrinei învierii fizice, corporale. 
Vutorul papă Grigore cel mare, care locuia atunci la Constantinopol ca apocrisar, 
s-a opus acestei opinii, citând pasajul Luca 24:39. Împăratul Tiberiu a vorbit se- 
parat cu adversarii acestei opinii şi a încercat să-i împace, dar conflictul nu a fost 
aplanat. 


Eutihie a murit liniștit în duminica de după Paşte, la vârsta de 70 de ani. Mai târziu, 
unii dintre prietenii săi i-au spus papei Grigore că, cu câteva minute înainte de 
moartea sa, el a atins pielea mâinii sale şi a spus: „Mărturisesc că în această carne 
vom învia” (un citat aproximativ din lov 19:26). 


Printre elevii săi s-a numărat Eustratie din Constantinopol, care a scris un tratat 
împotriva somnului sufletesc. 


Lucrările păstrate ale lui Eutihie 


S-au păstrat până în prezent următoarele scrieri teologice ale lui Eutihie: 
=> Scrisoare către papa Vigiliu (Migne, P.L., LXIX, 63, P.G. LXXXVI, 2401) 
=> „Discurs despre Paște” (fragment) (Mai: Clasa. Auct. X, 488 şi Script. Vet. 
Nov Coll. LX, 623); şi alte fragmente găsite în P.G., LXXXVI. 

pe —— 


Sfântul părintele nostru Eutihie al Constantinopolului (m. 582) a fost patriarh al 
cetății Constantinopolului şi a apărat cu tărie Biserica împotriva ereticilor. Este 
prăznuit la 6 aprilie. 


Viaţa 


Sfântul Eutihie, patriarh al Constantinopolului, s-a născut în provincia Frigia şi a 
fost crescut de părinţi bine cunoscuţi şi credincioşi. De la o vârstă fragedă, viitorul 
sfânt a studiat științele. În timpul acestor studii, Eutihie a aflat cu cât este mai mă- 
reaţă ințelepciunea lui Dumnezeu în comparaţie cu orice ştiinţă. După ce a realizat 
aceasta, el s-a alăturat unei mănăstiri din Amasia pentru a-și trăi viaţa în slujba 
Domnului. 


Sfântul a primit aprobarea Sfântului patriarh Mina al Constantinopolului pentru a 
deveni succesorul acestuia deoarece starea sănătății lui Mina se înrăutățise. Chiar 
apostolul Petru a apărut într-o vedenie a împăratului lustinian cel mare insistând ca 
Eutihie sa devină patriarh. 


In primii ani ca patriarh, Eutihie a convocat Sinodul V Ecumenic, la care au fost 
anatematizate unele erezii. Insă, deoarece chiar împăratul lustinian ar fi fost înşe- 
lat, Eutihie a avut mai mari probleme luptându-se cu erezia aftartodochetismului 

care susținea că lisus Hristos nu putea să sufere în timpul morții de pe Cruce. 
Impăratul s-a mâniat pe Eutihie şi l-a trimis în exil la o mănăstire a Amasiei în anul 
565. 


Trăind o viață ascetică în exil, sfântul a continuat să slujească Domnului cu sâr- 
guinţă. A vindecat bolnavi şi a dezlegat pe mulți. După ce perșii au invadat și rui- 
nat Amasia, sfântul s-a rugat Domnului ca grânele strânse să nu se termine; rugă- 
ciunea i-a fost ascultată. De asemenea Eutihie a primit darul profeției, el prezicând 
succesorii lui lustinian. 


După doisprezece ani de exil, în anul 577, Eutihie s-a întors la poziţia ce 1 se cu- 
venea. La data de 6 aprilie, anul 582, şi-a adunat clerul după care a adormit în 
pace. 


Imnografie 


Tropar, glasul al 4-lea: Îndreptător credinţei şi chip blândeţilor, învăţător înfrânării 
te-a arătat pe tine turmei tale adevărul lucrurilor. Pentru aceasta ai câștigat cu sme- 
renia cele înalte, cu sărăcia cele bogate. Părinte ierarhe Eutihie, roagă pe Hristos 
Dumnezeu ca să mântuiască sufletele noastre. 


Condac, glasul al 8-lea: Să lăudăm toţi cu credință pe dumnezeiescul Eutihie, şi cu 
dragoste să-l fericim, ca pe un mare păstor și slujitor, şi prea înțelept învăţător şi 
izgonitor al eresurilor. Că se roagă Domnului pentru noi toți. 

Bucură-te, Sfinte ierarh Eutihie! 

